Đukanović: Problem Zakona o slobodi veroispovesti nije isključivo crnogorski - Svet - Dnevni list Danas\nPočetna » Svet » Đukanović: Problem Zakona o slobodi veroispovesti nije isključivo crnogorski\nPredsednik Crne Gore Milo Đukanović izjavio je da problem Zakona o slobodi veroispovesti nije isključivo crnogorski, već da ga treba posmatrati u širem kontekstu.\n0Piše: Beta 17. februara 2020. 14.03\nMilo Đukanović Foto: Beta/AP/Hektor Pustina\n„Još uvek se u regionu vodi oštar politički duel izmedju politika koje zastupaju evropsku budućnost svakog od naših društava na Zapadnom Balkanu i politike koja želi da konzervira postojeće stanje i zadrži Balkan na vanevropskom koloseku“, rekao je Đukanović novinarima sinoć u Briselu.\nĐukanović je ocenio da naspram onoga što njegova vlada zastupa – daljeg razvoja gradjanske države i multietničkog društva koje će biti sastavni deo evropske i evroatlanske zajednice, postoji „predlog da se Crna Gora vrati u status nacionalne, preciznije srpske države, da se vrati u status države kojom će upravljati Srpska pravoslavna crkva, da se vrati u model srednjovekovne države“.\n„Izabrati između te dve opcije nije teško bilo kom razboritom, a kamoli odgovornoj državnoj politici“, naveo je predsednik Crne Gore posle sastanka lidera EU i zapadnobalkanske šestorke, a prenela je Radio televizija Crne Gore.\n„Moramo obezbediti jedan mukotrpan, dugoročni proces emancipacije naših društava koji će svima obezbediti da vremenom zaista postanemo korisnici benefita koje donosi Evropa“, naveo je Đukanović.\n„Jasno je potpuno da što se više približavamo Evropskoj uniji, poslednji ostaci onog nasledja koje je u suštini duboko antievropsko, onog zbog čega je Zapadni Balkan proveo decenije i vekove na antievropskom koloseku, sada to isplivava i to treba rešavati u duhu dobre evropske demokratske prakse“, kazao je Đukanović.\nĐukanović je sinoć u Briselu učestvovao na neformalnoj večeri koju je za lidere sa Zapadnog Balkana organizovao predsednik Evropskog saveta Šarl Mišel. Na sastanku su bili i predsednica Evropske komisije Ursula fon der Lajen, šef evropske diplomatije Žozep Borel i premijer Hrvatske Andrej Plenković u ime zemlje koja predsedava EU.\nMilo Đukanović, zakon o slobodi veroispovestiPodgorica


RADNICI TRAŽE BOLJE USLOVE RADA I OPSTANAK SINDIKATA - Glas Šumadije\nNaslovna > Društvo > RADNICI TRAŽE BOLJE USLOVE RADA I OPSTANAK SINDIKATA\n08/02/2019 774Ostavi komentar na RADNICI TRAŽE BOLJE USLOVE RADA I OPSTANAK SINDIKATA\nRadnici kompanije Fijat plastik ( nekadašnji Manjeti Mareli), stupili su 7. februara u štrajk upozor enja koji će biti nastavljen u prva tri dana naredne sedmice, nakon čega će, ukoliko im zahtevi vezani sa sindikalno organizovanje i uslove rada, ne budu ispunjeni, radikalizovati protest.\nU Sindikatu Fijat plastika juče za Glas Šumadije kažu da od menadžmenta kompanije Fijat Krajsler automobili Srbija, koji je nadležan i za njihovu fabriku, traže najpre da prestane da razbija sindikalnu organizaciju u Plastiku. Pojašnjavaju da menadžment FCA Srbija već duže, u okviru tzv. preraspodele zaposlenih, iz Fijat plastika u FCA Srbija prebacuje radnike koji su članovi sindikalne organizacije u Plastiku, a na njihova mesta dovodi ljude iz Fijatove fabrike automobila.\n-Tražimo da se definitivno prestane sa pokušajima razbijanja našeg sindikata, i da menadžment Fijata poštuje sporazum koji smo potpisali u septembru prošle godine, prema kojem članovi naše sindikalne oganizacije koji su svojevremeno prebačeni u FCA, treba da budu vraćeni u Fijat plastik kad se u fabrici za to stvore uslovi, što je sada slučaj. Iz Fijat palstika je, naime, otpušteno dvanaest dugogodišnjih radnika koji su bili angažovani posredstvom agencija za zapošljavanje , tako da su stvoreni uslovi da se naši članovi iz FCA vrate u Plastik, kaže potpredsednik Sindikata u Fijat plastiku Zoran Miljković.\nIstiče, pritom, da su radnici Fijat plastika više nego nezadovoljni i uslovima rada u pogonu. Navodi da je fabričkim pravilnikom o bezbednosti i zdravlju radnika predvidjeno da temperatura u pogonu bude izmedju 15 i 28 stepeni Celzijusovih, a da je, realno, situacija dramatično drugačija.\n-Leti temperatura u pogonu neretko pr elazi i 35 stepeni, dok se u zimskim mesecima spušta i oko nule. Radnii više neće da rade u takvim uslovima i traže da se striktno poštuje pravilnik o bezbedbnosti i zdravlju zaposlenih, kaže Miljković, napominjući da je sindikalna organizacija podnela prijavu Inspekciji rada protiv jednog od fabričkih rukovodilaca, „zbog zastrašivanja zaposlenih“, uoči započetog štrajka upozorenja.\nUkoloko menadžment FCA Srbija do sredine naredne sedmice ne ispuni postavljene zahteve, Sindikat i radnici Fijat plastika će, poručuje naš sagovornik, da radikalizuju protest, i to u meri i na način kojim će proizvodne trake u kompaniji Fikjat Krajsler automobili Srbija da budu zaustavljene u dužem vremenskom periodu.\nTagovi: Fijat Kragujevac prava radnici štrajk uslovi rada


OTPLATA KREDITA BEZ NAKNADE\nČetiri najveće banke u Srbiji od danas ukidaju naknadu za prevremenu otplatu kredita.\nBanke Inteza, Rajfajzen, Komercijalna i Hipo Alpe Adrija će time početi primenu kreditnih olakšica za građanje dogovorenih sa Narodnom bankom Srbije.\nDogovoreno je i ukidanje naknada za prevremenu otplatu kredita, osim u slučaju refinansiranja, produženje roka otplate do godinu dana i konverzija kredita indeksiranih u stranoj valuti u dinarske, kao i konverzija u evre ili dinare kredita vezanih za švajcarske franke.\nTe banke su, kako je ranije navela NBS, spremne da te usluge obavljaju bez dodatnih troškova, kao i da ponudu za produženje roka otplate i konverziju kredita učine povoljnom.\nNBS je te mere ocenila pozitivno sa stanovišta aktuelnih dešavanja na finansijskim tržištima, uticaja na likvidnost banaka, dobrih poslovnih odnosa sa klijentima i jačanja njihog poverenja u bankarski sektor.\nStručnjaci smatraju da su u pitanju mere koje nesporno idu u korist građanima, mada nije reč o preterano velikim olakšicama, ali i bankarima jer će sprečiti zamiranje posla u uslovima ekonomske krize.\n„U pitanju jesu mere kojima se pokušava da ceo finansijski sistem nastavi da funkcioniše. Mislim da je na primer prevremena otplata kredita dobra mera za one koji to mogu da urade i spasu se kamate. Posebno kod kratkoročnih kredita jer kako ćete sada odmah otplatiti dugoročni kredit“, kaže ekonomista Jurij Bajec.\n„Kada je prelazak iz švajcarskih franaka u evre u pitanju, tu stvari nisu predvidljive, sada švajcarac jača u odnosu na evro, ali pitanje je šta će se dalje dešavati. Mera produženog roka otplate kredita je nešto što će zavisiti od individualnih mogućnosti i opredeljenja građana. Mogućnost produženja je sa jedne strane spas, ali mislim da to treba uraditi samo ako se mora“, dodaje Bajec.\nDaleko optimističniji su, međutim, bankari.\n„Verujemo da će ovaj set mera delovati preventivno i umanjiti negativne efekte koji mogu nastati kao posledica finansijske krize. Na ovaj način građanima će biti omogućeno da ublaže otplatu svojih kreditnih zaduženja kroz produženje rokova otplate i posebno kroz mogućnost da sa sebe skinu breme valutnog rizika. Očekujemo najveće interesovanje za produženje rokova otplate postojećih kredita i konverziju kredita indeksiranih u inostranim valutama u dinare, odnosno iz švajcarskih franaka u evre“, kaže Dejan Tešić, član Izvršnog odbora Banke Inteza.\nU ovoj banci kažu da su, shodno zahtevima tržišta, odobravali stambene kredite u francima, ali da je od samog početka klijentima savetovano da se ne zadužuju u ovoj valuti, baš zbog velikog rizika koji sa sobom nosi, što se sada pokazalo kao opravdano.\n„Zahvaljujući ovim merama predostrožnosti, broj odobrenih kredita u švajcarskim francima u odnosu na ukupan broj odobrenih stambenih kredita u našoj banci je neznatan. Međutim, u poslednje vreme nam je pristizalo dosta upita o mogućnostima za refinansiranje otplate stambenih kredita u švajcarskim francima iz drugih banaka“, navodi on.\nI u Komercijalnoj banci kažu da će od danas početi da primenjuju nove mere.\n„Mi smo u petak usvojili ovu odluku i olakšice će danas početi da se primenjuju. Građanima je time omogućena prevremena otplata kredita bez nadoknade, kao i konverzija iz švajcarskih franaka u evre, takođe bez nadoknade“, kaže Goran Milićević, izvršni direktor za marketing i razvoj novih bankarskih proizvoda u Komercijalnoj banci.\nŠta će ove olakšice konkretno doneti građanima, može se videti na konkretnom primeru. Za meru produženja roka otplate kredita, koja se inače i smatra najboljom ponuđenom olakšicom, može poslužiti kao primer potrošački kredit, navode u Hipo Alpe-Adrija banci.\nUkoliko se za ranije odobreni potrošački kredit po godišnjoj kamatnoj stopi od 12,50 odsto, u iznosu od 10.000 evra i sa rokom otplate od pet godina, odobri produženje roka otplate za dodatnih godinu dana, mesečna rate će sa smanjiti sa 225 na 198 evra. Ipak, ne treba zaboraviti da se na ovaj način povećava i prolongira ukupna obaveza dužnika jer će zbir otplatnih rata biti viši, kao i iznos kamate koji će se na kraju platiti.\nU Rajfajzen banci, međutim, kažu da je kod primene olakšica neophodno adaptiranje određenih informacionih sistema na nove uslove, pa je to razlog zašto neće sve mere biti primenjene istovremeno.\nIz ove banke najavljuju da će od 1. decembra početi sa prijemom i obradom zahteva za produženje roka kredita u otplati i njihovo preindeksiranje u dinare iz švajcarske valute i evra, za gotovinske i potrošačke kredite.\nUrednica magazina Biznis Radojka Nikolić ocenila je da je od svih olakčica najinteresantnije biti rerpogramiranje otplate zajmova, ali je istakla da nijedna od njih neće građanima značiti puno jer će im dugovi i kamate ostati.\nŠto se tiče konverzije kredita iz čvajcarskog franka u evre, Nikolićeva je kazala da je tečko proceniti da li je to dobra odluka jer povoljnost zaduživanja u jednoj ili drugoj valuti zavisi od cikličnih kretanja.\nZoran Petrović zamenik predsednika Izvršnog odbora Rajfajzen banke objašnjava da odluka o prebacivanju kredita iz švajcarskih franaka u evre, ako je reč o stambenim kreditima, ili eventualnom prebacivanju kratkoročnih kredita u dinare, treba da zavisi od toga u kojoj valuti su primanja građana. "Ukoliko su primanja u dinarima, logičnije je da se pređe u dinare. Međutim, dinarske kamatne stope su veće nego kamatne stope na evro ili švajcarce. To je jedna stvar, ali s druge strane vidimo da smo u septembru, a naročito u oktobru imali veliku depresijaciju dinara u odnosu na evro, tako da građani kada se odlučuju ne treba samo da gledaju visinu i razliku u kamatnim stopama, nego treba da vode računa i tome da postoje kursni rizici“, kaže on.\nČitanja: 3092 | Komentara: 0 | Dodaj komentar


Dokumentovana smrt ili nestanak 29.070 Srba- od čega 447 djece (VIDEO)\nDatum objave: ponedeljak, novembar 13, 2017\nRepublički centar za istraživanje rata, ratnih zločina i traženje nestalih lica tokom rada na Projektu popisa i evidentiranja srpskih žrtava rata u BiH u periodu 1991-1995. godina dokumentovao je smrt ili nestanak 29.070 lica od čega 2.385 žena i 447 djece, saopštio je danas direktor ovog centra Milorad Kojić.\nSkelani – Zločini srebreničkih muslimana,\npod komandom Nasera Orića\nPredstavljajući rezultate ovog projekta, Kojić je na konferenciji za novinare u Banjaluci rekao da su u bazu podataka Centra uneseni i podaci za 659 lica srpske nacionalnosti koja su stradala ili umrla od posljedica ranjavanja ili posljedica represije i rata.\nKojić je rekao da se za 629 lica rade dodatne provjere i kompletira dokumentacija, jer Centar posjeduje određena saznanja i indicije da su i ona stradala u proteklom ratu, ali trenutno nema dovoljno podataka koje propisuje Pravilnik o vođenju evidencije o žrtvama rata da bi se mogli svrstati u kategoriju žrtve rata.\nOn je rekao da ovo nisu konačni, već utvrđeni podaci do kojih je do sada došao Centar, ističući da je ovo po prvi put da je jedna zvanična institucija vlasti u BiH popisala žrtve.\nKojić pojašnjava da baza podataka Centra obuhvata pet cjelina – dokumenti, žrtve, izvršioci, djela i svjedoci.\nPosmatrano po godinama, kaže Kojić, najveći broj lica srpske nacionalnosti stradao je tokom 1992. godine – 12.981.\nOn je naveo da je 1991. godine stradalo 664 lica srpske nacionalnosti, 1993. godine – 4.496, 1994. godine – 3.749, a 1995. godine – 5.975 lica.\nAko se uporede podaci Centra sa podacima Istraživačko-dokumentacionog centra iz Sarajeva, koji je popisao 24.953 stradalih Srba, kaže Kojić, vidljivo je da je sarajevski Centar umanjio broj srpskih žrtava za 17,5 odsto, a Haški tribunal za više od 21 odsto.\nOn je najavio da će Republički centar iduće godine širom Republike Srpske promovisati publikaciju o broju stradalih lica srpske nacionalnosti u periodu 1991-1995. godine.\nRepublička baza podataka sa 29 070 ubijenih Srba, od kojih je čak 45 odsto život izgubilo 1992. godine, sadrži pet cjelina: dokumenti, žrtve, izvršioci, djela i svjedoci.\nZa premještanje DNK laboratorije potrebna saglasnost Savjeta ministara\nKojić smatra da Međunarodna komisija za nestala lica ne može samoinicijativno, bez saglasnosti Savjeta ministara, premjestiti laboratoriju za DNK analizu i biološke uzorke iz BiH u Hag.\n– Informisan sam da je u Savjetu ministara imenovana radna grupa koja treba da razmotri ovo pitanje. To podrazumijeva konsultaciju nekoliko propisa, te Zakona o zaštiti ličnih podataka, jer su porodice žrtava dale krvne uzorke – rekao je Kojić.\nOn kaže da to još nije gotova stvar, te da očekuje da se u narednom periodu razgovara o tom pitanju i da se ono riješi na najbolji mogući način.\n– Mislim da biološke uzorke treba ostaviti domaćim institucijama. Republika Srpska u Zavodu za sudsku medicinu ima u potpunosti osposobljenu laboratoriju da može vršiti kompletna mečiranja i identifikacije – istakao je Kojić.\nOn je podsjetio da je ICMP pokušao jednostrano da donese odluku da DNK laboratorija i biološki uzorci budu prebačeni u Hag, ističući da su biološki uzorci – krvni uzorci srodnika i koštani uzorci.\nKojić je podsjetio da, kada je Republika Srpska tražila da se identifikacije rade pri Zavodu za sudsku medicinu Republike Srpske, u ICMP-u je rečeno da su krvni uzorci vlasništvo porodica i da ih je svaka porodica dala samo na korištenje.\n– Sve ostale radnje koje bi podrazumijevale prebacivanje ili izmještanje tih krvnih uzoraka u neku drugu zemlju ne bi mogle da se obave bez saglasnosti porodica stradalih – istakao je Kojić.\nOn je rekao da je očito da ICMP, kao međunarodni faktor, smatra da se ovdje može ponašati kako želi.\nCentar će raditi bez obzira na prijetnje\nRepublički centar za istraživanje rata, ratnih zločina i traženje nestalih lica redovno obavlja poslove, bez obzira na nedavne prijetnje smrću, izjavio je Kojić.\n– Prijetnje smo prijavili MUP-u Republike Srpske kojem u potpunosti vjerujem – rekao je Kojić.\nKojić: Otvorena „Pandorina kutija“ o radu pravosuđa BiH …


Општина Пале | POMOĆ SRBIJE ZA REKONSTRUKCIJU ROMANIJSKE ULICE\nPOMOĆ SRBIJE ZA REKONSTRUKCIJU ROMANIJSKE ULICE\nNačelnik opštine Pale Boško Jugović rekao je Srni da će 500.000 evra pomoći Vlade Srbije biti utrošeno za projekat sanacije i rekonstrukcije Romanijske ulice, koja ide od zgrade opštine do pansiona “Olimpik”.\nJugović je podsjetio da su u subotu, 2. septembra, u Beogradu predsjednici Republike Srpske Milorad Dodik i Srbije Aleksandar Vučić dogovorili da će milion i po evra pomoći Vlade Srbije biti utrošeno za projekte u Istočnom Sarajevu, te zahvalio Vučiću i Vladi Srbije za ovu pomoć, ističući da je riječ o ranije započetoj aktivnosti koja ima simboličan naziv “Srbija za Srpsku”.\nJugović dodaje da je tokom ranijih razgovora sa predstavnicima Vlade Srbije opština Pale delegirala projekat sanacije i rekonstrukcije Romanijske ulice, odnosno stari dio puta preko Kalovitih brda.\n“Imali smo niz sastanaka sa predstavnicima Vlade Srbije, dva predsjednika su finalizovala razgovore i sada treba da krene realizacija projekta”, rekao je Jugović i dodao da je tokom ranijih sastanaka dogovoreno da će svi projekti koje bude pomagala Srbija nositi simboličan naziv ili imena koja imaju veze sa Srbijom.\nPrema njegovim riječima, interesantno je da se to poklopilo sa sanacijom tunela “Kalovita brda” koja bi trebalo da bude završena za 90 dana.\nIstičući da će 500.000 evra sigurno biti utrošeno za rekonstrukciju Romanijske ulice, Jugović je naglasio da su ova sredstva dobrodošla i sada se počinje sa revizijom projektne dokumentacije, a u četvrtak, 7. septembra, na sastanku u Istočnom Sarajevu sa Vučićem, najvjerovatnije, će biti date instrukcije kako će operativno biti završen ovaj posao.\n“Riječ je o izuzetnom projektu koji, osim u finansijskom, ima veliki značaj u moralnom smislu i pokazuje da Republika Srpska i Srbija nikada nisu imale bolji odnos i da Srbija razmišlja o Srpskoj”, naglasio je Jugović i dodao da će, sa druge strane, kvalitetno utrošena ova sredstva biti podsticaj i za dalju saradnju.\nOn je podsjetio da će na Palama biti nastavljena i rekonstrukcija drugih ulica, za šta će sredstva biti obezbijeđena iz budžeta opštine.\nZavršene su dvije ulice, a u narednom periodu će biti rađene i Ulica srpskih ratnika i Svetosavska ulica.\nPredsjednik Republike Srpske Milorad Dodik izjavio je u subotu u Istočnom Sarajevu da će milion i po evra koje su u Beogradu obećali predsjednik Srbije Aleksandar Vučić i Vlada Srbije biti utrošeno za projekte u Istočnom Sarajevu i Palama.\n“Dobili smo podršku za neke projekte u Istočnom Sarajevu – milion evra za uređenje sportske dvorane i trga i 500.000 evra za uređenje ulica u Palama”, rekao je Dodik.


» Online dečiji koncert „Vilenjaka“ u Nedelji Evrope\nPridružite nam se na koncertu naših najmlađih umetnika, članova hora “Vilenjaci“ iz Niša koji će vas voditi na muzičko putovanje od naše zemlje do Italije i Francuske, upoznati vas sa Mocartom i Bahom i u slavu Dana Evrope sve začiniti Betovenovom „Odom radosti“. Online koncert zakazan je za petak, 15. maj od 20 sati na fb stranici niškog EU info kutka.\nRadost zajedničkog pevanja, razvijanje koncentracije, samopouzdanja, podsticanje mašte, kreativnosti, sticanje i negovanje prijateljstva – samo su neke od važnih odlika koje krase članove hora „Vilenjaci“ iz Niša, pod dirigentskom palicom Milene Miljković, diplomiranog muzičkog pedagoga.\nDečiji koncert članova hora “Vilenjaci” samo je jedan u nizu događaja koje je EU info mreža pripremila za Nedelju Evrope u Srbiji. Zajedno sa partnerima i saradnicima iz sektora kulture koji tradicionalno učestvuju na našim događajima i podržavaju naše inicijative, priredili smo bogat i sadržajan program. Kompletan raspored, kao i izveštaje sa prethodnih aktivnosti u okviru obeležavanja Nedelje Evrope pogledajte na našem sajtu.\nPratite nas na društvenim mrežama i lakše pronađite sve aktivnosti uz korišćenje:\n#EUzaTebe #EvropaZaKulturu #KulturaIzKarantina #DanEvrope


Srbija traži još mladih heroja - EXIT i NIS nastavljaju konkurs "Youth Heroes"! – RTVSANTOS\nEXIT fondacija u saradnji sa Naftnom industrijom Srbije, uz podršku Radio-televizije Srbije, kompanije Ringier Axel Springer i HR Centra, nastavlja višegodišnju kampanju „Youth Heroes”,koja promoviše pozitivne uzore u društvu. Ovo je nastavak dugoročne zajedničke akcije EXIT festivala i NIS-a da se unaprede uslovi za ostanak mladih talenata u Srbiji, što bi doprinelo njenom ubrzanom razvoju. EXIT i NIS već treću godinu zaredom objavljuju konkurs Youth Heroes za mlade heroje Srbije iz ukupno četiri oblasti: obrazovanja i nauke, preduzetništva i kreativnih industrija, društvenog aktivizma i kulture i umetnosti. Konkurs će biti otvoren do 18. februara 2018. godine, a nosioci titule „Youth Heroes” biće proglašeni na proleće 2018. godine.\nOdabrani vredni i uspešni mladi ljudi dobiće zasluženo priznanje i medijsku promociju, dok će njihova dostignuća biti predstavljena vršnjacima i široj javnosti putem medija. Svi pobednici dobiće ulaznice za festivale EXIT, Sea Star i Sea Dance, poklon paket od izdavačke kuće „Vulkan” i kurseve za lično usavršavanje HR centra, a prvoplasirane u svakoj kategoriji očekuje i novčana nagrada u iznosu od 100.000 din.\nKljučna borba danas u Srbiji je zadržavanje i privlačenje mladih talenata, te je za zajednički cilj potrebna sinergija i saradnja svih postojećih snaga da bi ova tema postala prioritet u društvu. Želja pokretača konkursa je da se mladi heroji u Srbiji izvuku iz anonimnosti, predstave javnosti i promovišu kako bi postali inspiracija, ponos i uzor za cele generacije, te kako bi se u društvu stvorila povoljna klima za normalan život i razvoj talentovanih mladih ljudi. Mladi heroji su svi oni mladi ljudi koji stvaraju u tišini i postižu velike uspehe, osvajaju medalje na međunarodnim naučnim takmičenjima, unapređuju svoju lokalnu zajednicu, stvaraju vrhunska umetnička dela, osmišljavaju kreativne poduhvate i pokreću uspešne kompanije, ali su nedovoljno vidljivi. Rezultat višegodišnjeg projekta „Youth Heroes” i njegove aktivne promocije pozitivnih uzora mladima, može da stimuliše dolazeće generacije da aktivno učestvuju u društvu koje vrednuje znanje, kreativnost i rad. Prve dve generacije Youth Heroes su već pokazale da imamo fantastične mlade ljude poput humanitarnih aktivista Nikole Rankovića i Jovana Milića, mladih naučnika i izumitelja poput Mihajla Sporića i Valerije Spasojević, i mnoge druge mlade heroje Srbije.\nPrevious Post: U saobraćajnim nezgodama 3 osobe povrđene\nNext Post: Novogodišnje jelke


Android revija » Vip mobile raste i unapređuje mrežu i usluge Vip mobile raste i unapređuje mrežu i usluge – Android revija\nVipu se do kraja marta 2014. godine pridružilo više od 2 miliona korisnika tako da je tržišno učešće kompanije dostiglo 21.5%.\nUsled porasta broja smart telefona u Vip mreži, obim korišćenja internet saobraćaja od strane privatnih korisnika veći je za skoro 80% u odnosu na isti period prošle godine.Koristeći isto poređenje,prihodi kompanije po uporedivoj osnovi porasli su za 3% do sume od 5.7 milijardi dinara a dobit pre kamate, amortizacije i poreza (EBITDA) zabeležila je rast od 6% i iznosi 1.8 milijardi dinara.\nPrema rečima Vipovog direktora/CFO Andreasa Grafa, kompanija je u prva tri meseca ove godine nastavila sa unapređenjem mreže i IT sistema kako bi svojim korisnicima obezbedila najbolje iskustvo u komunikaciji bilo da je reč o razgovorima ili prenošenju podataka i prisustvu na društvenim mrežama preko mobilnih uređaja. „Do kraja 2014. posebno ćemo se fokusirati na mrežu, u smislu poboljšanja pokrivenosti i modernizacije tako da ćemo širom Srbije zameniti opremu uređajima najnovije generacije na više od 550 lokacija. Proširićemo, takođe, i Vipov 2G i 3G signal u manjim gradovima i duž glavnih saobraćajnica, gde ćemo postaviti više od 320 novih baznih stanica. Planiramo da do kraja ove godine uložimo 23 miliona evra u dalji razvoj mreže.’’\nVip mobile ostaje najveći grinfild investitor u Srbiji, pošto je od novembra 2006. do kraja marta 2014. godine u poslovanje uložio više od 807 miliona evra, uključujući i iznos za kupovinu licence. Samo tokom prvog tromesečja, Vip je uložio više od 6 miliona evra najvećim delom u sopstvenu mrežu i korisničku podršku.\nVip je član Telekom Austrija Grupe, vodeće telekomunikacione kompanije u Centralnoj i Istočnoj Evropi, koja je u prvom tromesečju 2014. godine ostvarila prihode od975.9 miliona evra. Grupa posluje u 8 zemalja regiona, zapošljavaoko 16.000 stručnjaka i ima oko 23 miliona korisnika.\n– See more at: http://www.personalmag.rs/mobile/operateri/vip-mobile-raste-i-unapreduje-mrezu-i-usluge/#sthash.HTCuftGj.dpuf\nVip mobile raste i unapređuje mrežu i usluge was last modified: May 9th, 2014 by Goran Aničić


Višković: Prinuđeni smo da tražimo rješenje za kiseonik - Srpskacafe\nPrioritet Vlade Republike Srpske je da obezbijedi dovoljne količine kiseonika za pancijente u Srpskoj da bi se sačuvali životi, izjavio je premijer Radovan Višković i istakao da je spreman trpjeti bilo kakve sankcije kako bi se to obezbijedilo.\n– Ne bih mogao nositi teret da zbog nečijeg nerada sutra ljudi nemaju kiseonik i zbog toga izgube život. Nema teže sankcije nego što je sankcija savjesti. Sa tim teretom ne bih mogao da živim – rekao je Višković tokom rasprave u Narodnoj skupštini.\nNarodni poslanik Senad Bratić smatra da je Prijedlog zakona o lijekovima i medicinskim sredstvima, koji se danas razmatra po hitnom postupku, neustavan i krši Dejtonski sporazum.\n– Ovo je još jedna neustavna aktivnost i može rezultovati da budemo u ekonomskoj izolaciji. Taj teret ne mogu da nose građani koji su ionako u teškom položaju, odlaze nam mladi, čak i oni koji imaju posao jer ne žele da žive u ovom političkom ambijentu – rekao je Bratić.\nOn je napomenuo da se pokušalo dobiti razumijevanje i u razgovorima sa Agencijom za lijekove BiH i sa Savjetom ministara BiH ali bez uspjeha, te naglasio da isti kiseonik kao što je u Republici Srpskoj udišu i pacijenti u Federaciji BiH.\n– Isti dan je analizu kiseonika, kada je to zatražila Vlada Republike Srpske, zatražila i Bolnica u Sanskom Mostu i Bolnica u Brčkom – rekao je Višković.\n– Učinićemo sve kao Vlada da kontrolišemo redovnu isporuku kiseonika zdravstvenim ustanovama – rekao je Višković.\nOn je zahvalio kompaniji “Meser” za korektnu podršku objašnjavajući da ova kompanija ne može podmiriti potrebe Republike Srpske za kiseonikom.\n– Došli smo u poziciju da smo prinuđeni da tražimo rješenje kako bismo omogućili menadžmentima zdravstvenih ustanova da nabavljaju kiseonik čistoće 99,5 odsto i veće, i da time snabdjevaju naše pacijente – rekao je Višković.\nŠef poslaničkog kluba SDS-a, Miladin Stanić, smatra da zakon o lijekovima i medicinskoj opremi Republike Srpske neće ni zaživjeti jer je, kako je kazao, sve ovo prevara.\n– Cilj je da se zaštiti kriminal u nabavci industrijskog umjesto medicinskog kiseonika u bolnicama Republike Srpske – kazao je Stanić.\nU Narodnoj skupštini Republuke Srpske u toku je rasprava u vezi sa isporukom kiseonika zdravstvenim ustanovama, kao i o Prijedlogu zakona o lijekovima i medicinskim sredstvima Republike Srpske, po hitnom postupku.


Nije neobično videti odlomljene delove zidova, krovova, lim, oluke ili dimnjake u periodu košave. Takve vremenske prilike ne mogu se predvideti, ali žitelji beogradskih solitera ne žele preventivno da delaju i ulože u obnovu fasada. Tako je "Gradsko stambeno" pre nekoliko dana imalo ukupno 35 prijava na delove objekta sklonih padu, što je, kako kažu u preduzeću, znatno manje nego u istom periodu lane.\n- Skoro svakoj od zgrada je već ranije upućeno pismo o potrebi izvođenja radova na sanaciji ili revitalizaciji fasade ili krova - kažu nam u "Gradskom stambenom". - Ovaj problem postoji na svim opštinama na kojima posluje preduzeće. Nažalost, nijedna od ovih stambenih zajednica nije preduzela potrebne aktivnosti kako bi problemi bili otklonjeni, a koje isključivo predstavljaju odgovornost stambenih zajednica.\nIskustvo je pokazalo poražavajuću činjenicu - čak i kada otpadnu delovi fasade, stambene zajednice ne pokazuju inicijativu za radove obnove.\n- Zainteresovanost u ovim slučajevima pokazuju vlasnici oštećenih automobila, povređene osobe i njihove porodice. Tada stambene zajednice deluju najverovatnije usled straha od novčane ili druge kazne - kažu u preduzeću.\nU glavnom gradu trenutno postoji nekoliko hiljada zgrada na kojima je potrebno izvesti radove velikog obima na fasadi ili krovu. Na stanje u kome se nalaze spoljni zidovi utiče mnogo faktora, među kojima su starost objekta, ali i vremenski uslovi. Ne samo vetar, već i kiša, sneg, led, ekstremno niske ili visoke temperature, utiču na devastaciju fasada.\n- JP "Gradsko stambeno" redovno obaveštava stambene zajednice o potrebi izvođenja radova kako bi se trajnije rešio problem dotrajalih fasada. Većini zgrada na kojima je potrebno izvesti radove većeg obima, nekoliko puta su upućena obaveštenja o nužnosti ovog posla, uz dostavljanje detaljnih informacija o celokupnoj proceduri kao i dokumentaciji koje su u obavezi da obezbede stambene zajednice - zaključuju u preduzeću.\nKADA stanari upute prijavu "Gradskom stambenom" da je deo zgrade sklon padu, odgovarajuće službe izlaze na teren. Postavljaju zaštitne trake, a ukoliko je postoji mogućnost, odmah uklanjaju problematične delove objekta.\nUREĐENJE fasada u narednom periodu biće pristupačnije stambenim zajednicama, jer će moći da se isplaćuje deset godina, posredstvom sistema objedinjene naplate komunalnh usluga - "Infostana".\n- Ove godine smo odvojili 325 miliona dinara i obnovićemo između 60 i 70 fasada - rekao je nedavno zamenik gradonačelnika Goran Vesić. - Od 2013. godine uredili smo više od 500 fasada, tako da postoje delovi grada, poput Zemuna, Kosančićevog venca, Pop Lukine, Brankove, koji imaju uređene spoljne zidove.


Saborna crkva u Beogradu - Wikipedia\nDanašnja Saborna crkva je građena nepunih devet godina, od 28. aprila 1837. godine do 8. novembra 1845. godine ponalogu kneza Miloša Obrenovića. Posvećena je arhanđelu Mihajlu, krsnoj slavi kneza Miloša, koji je crkvu dao zidati kao svoju zadužbinu. Crkvu je projektovao Franc Janke po ugledu na srpsku crkvu u Sremskim Karlovcima, u stilu klasicizma sa elementima kasnog baroka. Idejno rješenje dao je baron Kordon, a crkvu su sagradili pančevački i zemunski majstori.\nSaborna crkva u Beogradu na Wikimedijinoj ostavi\nPoslednja izmjena na dan 24 novembar 2014, u 12:31 č.\nOva stranica je zadnji put izmijenjena 12:31, 24 novembar 2014.


Delegacija Ministarstva zaštite životne sredine obišla u Rtkovu radove na izgradnji eko-parka | TV Istok\nU kladovskom selu Rtkovo delegacija Ministarstva zaštite životne sredine i državni\nsekretar Aleksandar Dujanović obišli su radove na izgradnji eko-parka. Ovaj projekat zajednički finansiraju Ministarstvo zaštite životne sredine republike Srbije sa 4.000.000,00 dinara i opština Kladovo sa 1.000.000,00 dinara. Inače rok za završetak radova je 30. novembar 2021.\nMeštani sela Rtkovo nadomak Kladova do kraja novembra će dobiti kompletno sređen Eko park na prostoru gde je do nedavno bila divlja deponija. Zahvaljujući projektu lokalne samouprave za revitalizaciju tog prostora, dobijena su sredstva na konkursu ministarstva za zaštitu životne sredine i kako je planom precizirano kompletan završetak radova očekuje se do 30. novembra.\nMinistarstvo zaštite životne sredine je u ovoj godini opredelilo oko 75 miliona dinara za uklanjanje divljih deponija u celoj zemlji, do sada je uklonjeno oko 500, a prema podacima koje je prikupilo ovo ministarstvo na teritoriji čitave Srbije ima preko 3,5 hiljade divljih deponija. Aleksandar Dujanović državni sekretar u ministarstvu zaštite životne sredine ističe da je saradnja sa lokalnim samoupravama ključna u finalizaciji tog projekta, što se može oceniti i na osnovu svega što je do sada urađeno u Rtkovu.\nProstor gde je nekad bilo smetlište u selu Rtkovo na skoro samoj obali Dunava sada je preuređen u dečije igralište, i ovaj projekat je resorno ministarstvo podržalo sa 4 miliona dinara, dok je opština obezbedila milion dinara.\nPredsednik opštine Saša Nikolić rekao je ovom prilikom da se prilikom izrade projekta vodilo računa i o eventualnim problemima koji bi mogli nastati usled slivanja atmosverskih voda. Naime ukoliko bude bilo obilnih padavina i ta voda se slije do ovog igrališta, ivičnjaci koji su postavljeni i odvodni kanali koji su napravljni sprečiće da voda ošteti ovaj eko park.\nTags:eko parkkladovortkovortkovo deponija\nPrevious : Novo izdanje emisije „Zaječar moj grad“ 20. novembra u 20h na TV Istok\nNext : BUDUĆNOST GRADA ZAJEČARA: Stipendiranjem studenata do sigurne budućnosti


PCVesti - PAKOM GRADI INFORMATIČKE CENTRE U BEOGRADU I NIŠU\nPAKOM GRADI INFORMATIČKE CENTRE U BEOGRADU I NIŠU\nPakom Grupa, jedna od vodećih srpskih IT kompanija, počela je izgradnju dva velika poslovno-informatička centra u Beogradu i Nišu, što ujedno predstavlja i jedno od najvećih ulaganja u informatičkoj oblasti u Srbiji. Vrednost investicije prelazi 9 miliona evra, a završetak radova očekuje se sredinom 2009. godine, kada Pakom slavi 15 godina postojanja.\nNa ukupnoj površini od 11500 m2, biće izgrađeni moderni logističko-distributivni centri, servisni centri, centri za razvoj softvera i IC rešenja, centri za edukaciju, izložbeno-prodajni prostori i administrativno-upravne zgrade Pakom Grupe. Centar u Nišu će imati i pogon za proizvodnju računara.\nČinjenica da se Pakom opredelio da dva ovako velika Centra istovremeno gradi i u Beogradu i Nišu, još jednom potvrđuje opredeljenje Pakoma da kompjutersku pismenost i i informatički razvoj širi u celoj Srbiji.\nPakom takođe namerava da poveća svoje prisustvo u regionu Zapadnog Balkana, naročito u domenu distribucije proizvoda. Ovo tim pre što je tržište pokazalo veliko interesovanje za Pakom brend računare – koji uz izuzetan paket vrhunskih komponenti, kao prednost imaju garantovani kvalitet, sve vidove garancija, ali i servisnu i tehničku podršku. Uz to, Pakom brand računar je u punom smislu MADE IN SERBIA računar, jer je osmišljen, dizajniran, proizveden, testiran i sertifikovan u Srbiji.\nNovi pogon za proizvodnju sopstvenog brenda računara znatno će podići kapacitet proizvodnje čime će se povećati tržišni udeo Pakom brenda kako u zemlji tako i u inostranstvu. Na ovaj način unaprediće se i sektor usluga koje Grupa pruža krajnjim korisnicima (od servisiranja, preko projektovanja i instalacije računarskih mreža pa do edukacije), kao i proizvodnja softvera i razvoj informatičkih rešenja.\n“Iako danas u Srbiji nije lako ući u ovako veliku investiciju, Pakom se opredelio na ovaj korak u nameri da da konkretan doprinos IT oblasti u Srbiji, ali i da stvori uslove za zapošljavanje mladih stručnjaka. Ovo je naročito značajano kada je u pitanju Niš, jer doprinosi i ravnomernom regionalnom razvoju i punoj afirmaciji Niša kao univerzitetskog grada i tradicionalnog informatičkog centra” – kaže diplomirani inženjer, Dejan Pavlović čelni čovek Pakom Grupe.\nU Pakom Informatičkim centrima radiće 400 ljudi, od čega preko 100 novozaposlenih.\n“Poznato je da je Pakom kompanija sa najvećim brojem distributivnih ugovora sa najvećim svetskim firmama koje nas permanentno proglašavaju najbrže rastućom kompanijom, da je “PAKOM Quality Control System” – PQCS – proces kontrole kvaliteta proizvodnje potpuno usaglašen sa svetskim standardom ISO 9001:2000 i da smo i prošle godine dobili Zlatni IT Globus. Smatramo da je ovo najbolji način da pokažemo da nas brojna priznanja koja dobijamo motivišu da i dalje ulažemo u razvoj” – kaže Dejan Pavlović.\nIzgradnjom svoja dva poslovna centra u Nišu i Beogradu, Pakom Grupa će potpuno zaokružiti jednu fazu svog razvoja i potvrditi lidersku poziciju na IT tržištu Srbije.


ABA: Vi koji idete u Železnik ostavite svaku nadu... - KOS magazin\nABA: Vi koji idete u Železnik ostavite svaku nadu…\nFMP ne popušta, drži vrh tabele ABA lige i posle 6. kola. Sad je potpuno jasno da će tim iz Železnika do kraja biti pretendent za plejof, a u poslednjem meču momci trenera Vlade Jovanovića pokazali su da su jači od skupocenih letošnjih pojačanja Mornara (92-83). Ipak, rano je za radovanje u beogradskom radničkom predgrađu. U narednih pet kola sledi ispit zrelosti ovog tima – igraće sa Cedevita Olimpijom, Primorskom, Crvenom zvezdom i protiv Budućnosti. Uz sav taj težak raspored može se dogoditi da se obistine govorkanja, i da ostanu bez trenera Vlade Jovanovića koji je “viđen” za klupu Crvene zvezde. Ako se transfer Jovanovića dogodi, biće to težak udarac za FMP, a – po meni – mali dobitak za Zvezdu, jer stiče se utisak da je ve-de trenera Andrija Gavrilović stručnjak koji može sa uspehom da “hendluje” ovaj evroligaški tim.\nDokaz da je Gavrilović trgao crveno-bele posle letargije u koju su zapali dok je na klupi sedeo Milan Tomić je i poslednja pobeda protiv Igokee. Ne pobeda, nego pravi košarkaški masakr (103-61). Bili Beron se definitivno vratio u prošlosezonsku formu, i sa indeksom 27 poneo titulu igrača ovog kola ABA lige. Amerikanac je usput stigao i da zameni povređenog Filipa Čovića, pa je podelio čak 9 asistencija. Sad je Gavrilović na slatkim mukama – da li da Berona u predstojećim utakmicama koristi kao pleja, ili beka-šutera?\nPartizan je navikao da se godinama vraća iz Zadra bez veselja, i kad su crno-beli imali timove za fajnal for gubili su u Jazinama. Za njih kobna dvorana je srušena, umesto nje je velelepna hala “Krešimir Ćosić”, za koju stručniji od mene kažu da je “najkošarkaškija” na Balkanu. Šta to vredi kad je navijačka grupa Tornado odavno okrenula leđa slabom Zadru i upravi koju krivi za sve. Čini se da je protiv Partizana bilo najmanje navijača domaćih, iako ih se okupilo oko pet hiljada. Najveći broj je nosio obeležja beogradskog kluba, a ostali su došli da zvižde upravi Zadra i skandoraju protiv nje. U takvoj atmosferi Partizan je postavio ovosezonski rekord ABA lige u broju primljenih koševa (samo 57), a nekad slavni klub sa Jadrana ostao je prikovan za dno tabele sa skorom 0-6.\nNekako “iz potaje” dobro gura Budućnost. Lavovski posao su već obavili kad su pobedili Zvezdu u Beogradu, a u ovom kolu su više trenirali, nego igrali protiv nejake Cibone (87-64).\nUz Budućnost i FMP, jedini tim sa pet pobeda je Cedevita Olimpija. Slovenački derbi u Kopru bio je to samo dok utakmica nije počela. Domaća Primorka je bila potpuno bespomoćna protiv Ljubljančana (67-90). Da zlo po domaćina bude veće, naveliko se priča kako je novopečeni ABA ligaš u rasulu, i da će sjajni bek Žan Mark Šiško preći upavo u Cedevita Olimpiju, da će otići vrsni strelac Lens Haris i veteran Marko Jagodić Kuridža…\nPosle šest kola najbolji strelac lige je Brion Alen iz poslednjeplasiranog Zadra, sa prosekom 19,67. Neće on dugo ostati na vrhu, jer je za Igokeu pre nekoliko dana potpisao Dorel Rajt, jedan od najvećih potrošača lopti viđenih poslednjih godina u Evropi. Zanimljivo je da je među deset najboljih strelaca samo jedno domaće ime – Aleksa Radanov iz FMP.a. On je i trenutno vodeći po proseku indeksnih poena – 18,83, dok je pomenuti Alen tek 25. On je još i dobar, najbolje ocenjeni igrač Partizana je Rašon Tomas, koji je trenutno na 30. mestu MVP liste. I još jedna zanimljivost iz tabora crno-belih: po procentu ubačaja trojki najbolji u Partizanu u ovom trenutku je… centar Nikola Janković! Šutnuo je 6 trojki, ubacio 3. Nalazi se na 19. mestu najboljih trojkaša ABA lige.


MLADI SOMBORCI SLAVILI U NOVOM SADU PROTIV „VOŠE“ - RADUSINOVIĆ ZADOVOLJAN | Apa-press\nU 4. kolu, ili preciznije rečeno 10. kolu plaj-of tabele, Omladinske lige Vojvodine, omladinci Radničkog 1912 savladali su u Novom Sadu vršnjake iz superligaške Vojvodine sa 2:1. Strelac oba gola za Somborce bio je Viktor Molnar, povremeni prvotimac koji je uspeo da savlada domaćeg golmana u 15. i 36. minutu. Ovo je još jedna u nizu dobrih utakmice koje su odigrali učenici trenera Igora Radusinovića, a plod kolektivnog zalaganja manifestovan je u pobedi protiv rivala koji je stalni učesnik Kvalitetne omladinske lige Srbije.\nMladi Somborci su trenutno na drugoj poziciji na tabeli novoformirane plaj-of lige (ušle po četiri najbolje ekipe iz dve grupa i prenele bodove) sa 21. osvojenim bodom, tri manje od vodeće Bačke iz Bačke Palanke i predstoji im velika borba u preostalim utakmicama za naslov prvaka. Međutim, i ovo što su do sada ostvarili za svaku je pohvalu. Omladinci Radničkog 1912 se takmiče sa vršnjacima iz eminentnih fudbalskih sredina a tu su: Vojvodina Novi Sad, Bačka Bačka Palanka, Spartak ŽK Subotica, Inđija, Proleter Novi Sad, Omladinac Novi Banovci i Železničar Pančevo. U tako jakoj konkurenciji igraju značajnu ulogu i kako god da se ova sezona okonča, oni su već sada nagovestili uspešnu budućnost somborskog fudbala. Ujedno treba naglasiti da su izveštaji sa njihovih utakmica puni lepih komentara u kojima dobijaju pohvale za prikazanu igru, zalaganje i ponašenje.\nZasluženo slavlje nakon pobede u pokrajinskoj prestonici, omladinci Radničkog 1912 sa trenerima\n–Ima prostora za napredovanje u mnogim segmentima i trudimo se da sve slabosti što pre otklonimo. Imponuju pohvale, ali nas ne smeju uspavati, već nas moraju motivisati da se trudimo još više. U principu mogu biti zadovoljan dosadašnjim uspehom i nadam se da ćemo do kraja sezone dostići Bačku. Svaki bod koji osvojimo za nas je bitan, jer na taj način želimo da se odužimo klubu i ljudima koji ga vode na ukazanom poverenju i u ime igrača mogu da najavim da ćemo se boriti do poslednjeg sudijskog zvižduka, a da li će to biti dovoljno, ostaje da se vidi, naglašava mladi trener Radničkog 1912 Igor Radusinović.\nMora se naglasiti da mladići koji nose crveno-beli dres somborskog trećeligaša ponašanjem kako na domaćem, tako i na gostujućim terenima ostavljaju pozitivan utisak sa kojim žele svima da naglase da dolaze iz jednog odlično organizovanog sportskog kolektiva. Uostalom, to od njih zahteva i trener Radusinović sa kojim imaju sjajan odnos i veliko obostrano poštovanje, ali na terenu se sva podređuje klupskim interesima. Zahvaljujući trenerima izgradili su prepoznatljiv stil igre koji nailazi na pohvale mnogih fudbalskih stručnjaka, pa iz plejade odličnih „klinaca“ strategu seniora neće biti teško da izdvoji one koji trebaju da ponesu breme prvog tima. Za ove mladiće naredne utakmice su derbiji u kojima polažu ispit znanja i fudbalke zrelosti. Najpre gostuju u Inđiji koja je trećeplasirana sa dva boda manje, potom im dolazi četvrtoplasirani Omladinac, pa odlaze u Pančevo Železničaru i za kraj novi dvoboj sa Vojvodinom. Treba se nadati da će se trud igrača, trenera i kompletnog klupskog rukovodstva na kraju nagraditi velikim uspehom, ulaskom u Kvalitetnu omladinsku ligu Srbije.\nPredhodniPOVRATAK APATINACA NA ČELO TABELE\nSledećiU GRAČACU BEZ GOLOVA, KOMPLETNI REZULTATI PODRUČNE LIGE I TABELA\nOBAVEŠTENJE ZA PORESKE OBVEZNIKE IZ LOKALNE PORESKE ADMINISTRACIJE 16. marta 2018.\nSJAJNO IZDANJE KUGLAŠICA APATINA 12. februara 2018.


Afirmacija agrarnog sektora\nBanca Intesa pokrenula je projekat pod nazivom „IntesaFarmer Godine“ sa ciljem promovisanja poljoprivrede kao izuzetno važnog segmenta za ekonomski razvoj zemlje. Banka će nagraditi najuspešnije poljoprivrednike u četiri kategorije – Intesa ratar, Intesa povrtar, Intesa voćar i Intesa stočar, a najbolji kandidati po mišljenju stručne komisije na poklon će dobiti putovanje u Nemačku u okviru kojeg će posetiti međunarodni sajam poljoprivrede u Berlinu u januaru 2014. godine.\n„Banca Intesa izuzetnu pažnju posvećuje agrarnom sektoru i poslovanju sa poljoprivrednim proizvođačima, imajući u vidu veliki ekonomski potencijal ove privredne grane. Pokretanjem projekta IntesaFarmer Godine nastojimo da na još jedan način doprinesemo afirmaciji poljoprivredne proizvodnje u zemlji i jačanju njene konkurentnosti kako u regionu tako i u svetu.“ izjavio je Vlastimir Vuković, član Izvršnog odbora i direktor Divizije za poslovanje sa fizičkim licima i malim biznisom Banca Intesa.\nPravo učešća na konkursu imaju svi poljoprivredni proizvođači, klijenti Banca Intesa, koji se mogu prijaviti od 1. juna do 15. jula popunjavanjem upitnika na web stranici Banke (http://www.bancaintesa.rs/) ili u bilo kojoj blizu 200 ekspozitura širom zemlje. Kriterijumi na osnovu kojih će komisija odlučiti nosioce titule IntesaFarmer Godine u četiri navedene kategorije jesu godišnji rezultati ostvareni kroz poljoprivrednu proizvodnju, primena savremenih tehnologija u proizvodnim aktivnostima, broj članova domaćinstva koji su uključeni u proizvodnju, kao i minimalna trogodišnja saradnja sa Bankom koja podrazumeva kreditni odnos i uredno izmirivanje finansijskih obaveza.


od kosovce3 taj 2/11/2014, 20:39\nBEOGRAD - Fudbaleri Crvena zvezde pobedili su danas kao gosti ekipu Rada sa 2:1 (1:0) u utakmici 11. kola Superlige.\nZvezda nije briljirala na ovom meču, ali je uspela da se revanšira Radu za nedavni poraz (1:0) u osmini finala nacionalnog Kupa i nastavi šampionsku trku sa Partizanom i Vojvodinom.\nGolove za crveno-bele postigli su Darko Lazović u 5. i Savo Pavićević u 18. minutu, dok je jedini strelac za Rad bio Petar Jelić u 33. minutu.\nGrađevinari su u drugom poluvremenu bili nadomak izjednačenja, kada su nakon prekida pogodili stativu Rajkovićevog gola.\nRezultati i strelci 11. kola Superlige:\nRad - Crvena zvezda 1:2 (Jelić 33 - Lazović 5, Pavićević 18)\nDonji Srem - Jagodina (13.30)\nRadnički Kragujevac - OFK Beograd (13.30)\nVoždovac - Spartak (13.30)\nPartizan - Vojvodina (19)\nBorac - Napredak 0:1 (0:1)\nČukarički - Mladost Lučani 1:0 (0:0)\nNovi Pazar - Radnički Niš 3:1 (2:1)\nTabela: Crvena zvezda 26, Partizan i Vojvodina po 25, Čukarički 21, Novi Pazar 19, OFK Beograd i Mladost Lučani po 16, itd.\nLalatović: Prvih 35 minuta model za ubuduće\nTrener fudbalera Crvene zvezde Nenad Lalatović rekao je danas da je zadovoljan pobedom svog tima protiv Rada (2:1) i da su prvih 35 minuta model kako bi crveno-beli trebalo da igraju u nastavku sezone.\n"Čestitam igračima na osvajanju tri boda, imali smo ogroman pritisak, a sada smo bar na nekoliko sati prvi, iako je to bila nemoguća misija pre dve nedelje. To je sve fudbal, prvih 35 minuta je modal kako Zvezda treba da igra i verujem da ćemo igrati tako kada se još više uigramo", rekao je Lalatovih novinarima posle utakmice.\nOn je istakao da njegov tim mogao ubedljivije da pobedi, kao i da ekipa nije paničila posle primljenog gola.\nTrener crveno-belih za meč sa Radom izostavio je mladog napadača Luku Jovića, koji na nekoliko prethodnih utakmica nije bio efikasan.\n"Jović nije bio u protokolu za meč jer sam hteo da ga odmorim posle nekoliko promašaja u poslednje vreme. Žao mi je što nije postigao golove, bio bio junak srpskog fubdala", naveo je Lalatović.\nTrener Rada Milan Milanović istakao je da je zadovoljan igrom svog tima uprkos porazu.\n"Ušli smo u meč sa željom da se\nnadigravamo, krenuli smo hrabro i napadčki, što je Zvezda iskoristila sa dva gola. Igrali smo dobro i naterali protivnika da na sve načine čuva vođstvo. Zadovoljan sam kako smo odigrali oba meča protiv njih, ako ovako nastavimo, lako ćemo ostvariti naš cilj, a to je sredina tabele. Doživeli smo da Zvezda, ali i Partizan čuvaju rezultat protiv Rada", rekao je Milanović.


Seljimi: Tači traži način da izbegne izbore - Gorapress.net\n13.08.2019. u 09:02\nSeljimi: Tači traži način da izbegne izbore\nPoslanik Samoopredeljenja, Redžep Seljimi izrazio je sumnju da do vanrednih parlamentarnih izbora na Kosovu neće doći jer vladajuće stranke nisu spremne za njih, prenosi Gazeta Express.\nOd ostavke kosovskog premijera, Ramuša Haradinaja krajem prošlog meseca, na političkoj sceni u Prištini se neprestano govori o parlamentarnim izborima. Međutim, izostaje odlučnost stranaka da što pre obezbede uslove za raspisivanje izbora.\nOdugovlačenje procedure raspuštanja skupštine, poslanik Samoopredeljenja, Redžep Seljimi, vidi kao dokaz da kosovski predsednik, Hašim Tači i vladajuće partije nisu spremne za izbore.\n„Sumnjam da ćemo ići na izbore pošto partije na vlasti nisu u svojim najboljim danima, ali činjenica je da su se sve partije sastale i da su spremne za izbore. Ima i partija koje se izjavšnjavaju za izbore, a nisu spremne“, rekao je Seljimi.\nPodsećamo, sednica Skupštine Kosova na kojoj će se raspravljati o raspuštanju skupštine zakazana je tek za 22. avgust, a jedini koji su negodovali zbog, kako vide, nepotrebnog odugovlačenja ovog procesa bili su pripadnici Samoopredeljenja i Alternative.\nU izjavama za javnost velika većina političkih predstavnika na Kosovu tvrdi da izbore treba raspisati što pre.\nSamo oni koji su krivi ćute\nSeljimi je kritikovao i odluku bivšeg kosovskog premijera, Ramuša Haradinaja da podnese ostavku zbog poziva Specijalnog suda.\n„To nije prvi poziv koji je Haradinaj primio, a nije bilo ni optužnice. Ja ne očekujem da iko bude optužen za rat OVK, a i mnogi drugi su primili poziv“.\nSeljimi dodaje i da je bilo mnogo više drugih razloga zbog kog je Haradinaj trebalo da da ostavku, a podseća i da su poslanici AAK glasali za usvajanje Zakona o Specijalnom sudu.\nIstovremeno, osuđuje i njegovu odluku da u Hagu ne odgovara na pitanja specijalnog tužioca.\n„OVK se ne štiti ćutanjem, ćute samo oni koji su krivi“, rekao je Seljimi, prenosi Gazeta Express.\nNeophodna koalicija sa LDK\nSeljimi je, u skladu sa porukama svojih stranačkih kolega, u emisiji Frontal na T7 istakao i važnost koalicije svoje stranke sa LDK.\nSmatra da bi se tako obezbedila većina u parlamentu za donošenje bitnih odluka.\n„To je neophodno zbog većine za donošenje važnih odluka. Tu je odnos sa Srbijom, Kosovo bi zauzelo određene stavove, ne zaboravimo da je Kosovo ušlo u dijalog sa Srbijom bez platforme. I druge bitne odluke će biti donete“, rekao je on, a prenosi Gazeta Express.\nIstovremeno, Seljimi je isključio mogućnost koalicije sa PSD, partijom koja je nastala nakon što je 12 bivših poslanika Samoopredeljenja napustilo partiju i osnovalo novu.


Rukometni klub 'Vojvodina' počinje pripreme za novu sezonu\nIzvor: Radio Televizija Vojvodine, 07.Avg.2020, 19:17\nRukometni klub "Vojvodina" u ponedeljak počinje pripreme za novu sezonu u kojoj neće nastupati na evrosceni, a pod znakom pitanja jeste i učešće u regionalnoj SEHA ligi.\nEkonomske posledice pandemije koronavirusa tek će se osetiti u svetskom rukometu. Najbolji evropski klubovi već su smanjili budžete za narednu godinu, a čelni ljudi našeg najtrofejnijeg kluba, Vojvodine suočeni su sa brojnim nepoznanicama.\nU situaciji u kojoj je početak domaćeg prvenstva >> Pročitaj celu vest na sajtu Radio Televizija Vojvodine << posle pomeranja planiran za oktobar, prvi operativac Novosađana, Darko Jevtić, napominje da je klub odustao od nastupa u Evropi, dok se učešće u regionalnom takmičenju još uvek razmatra.\nJevtić ističe da će i u narednoj sezoni Vojvodina imati tim sposoban da se uključi u borbu za sve trofeje na domaćoj sceni, pri čemu će trener Boris Rojević ponovo imati mogućnost da napravi idealan spoj mladosti i iskustva.\nU rukometnom klubu Vojvodina sa velikim nezadovoljstvom dočekali su vest o pomerenju izborne skupštine Rukometnog saveza Srbije. Odlaganje odluka koje bi trebalo da idu u pravcu pomirenja interesa polarizovane rukometne Srbije novi je pogrešni potez sadašnjeg rukovodstva saveza, napominje Jevtić, dodajući da upravo klubovi moraju biti aktivnije uključeni u rad najvišeg rukometnog tela u Srbiji.


A. Vučićević - Vesti 16 komentara\nPolicija guši paorski ustanak\nPetorica poljoprivrednika iz sela Gakovo u opštini Sombor osuđeni su na mesec dana zatvora zbog napada na traktoristu koji je pokušao da ore njivu na kojoj oni protestuju već mesec dana, dok je...\nHaos na ulicama Brisela: Traktori, vatra, jaja i vodeni topovi\nBriselska policija upotrebila je suzavac i vodene topove u sukobima sa proizvođačima mleka koji su traktorima blokirali grad u znak protesta zbog niskih cena.\nMultinacionalne kompanije kao savremeni kolonizatori (2): Seljak između nakupaca i trgovaca\nPogledavanje u nebo i vremenske prilike koje su u Srbiji sve gore, nije jedina muka seljaka. Mnogo veća i neizvesnija je ona kako i kome prodati proizvode. Poljoprivrednici, oni najistrajniji, i...\nSeljaci tuže Srbijavode: Zbog loših nasipa poplavljene njive\nEU ulaže u srpski agrar\nDelegacija Evropske unije (EU) u Srbiji saopštila je u četvrtak da će EU podržati poljoprivredni sektor u Srbiji sa 175 miliona evra u narednih šest godina. Novac će će biti na raspolaganju...\nAutomobili važniji od agrara\nSrbija je usvojila štedljiv budžet za 2015, ali su u njemu ostale i dalje velike subvencije za strane kompanije koje investiraju u Srbiji kao i za "stare" velike sisteme poput Fijata. Ipak, neko...


SEEbiz.eu / Glavni odbor SNS jednoglasno za Vučića\nSrpska napredna stranka Aleksandar Vučić\nDatum objave: 17.02.2017. - 19:17:21\n“Ponosan sam na vas, jer u prethodnih četiri ili pet godina uspeli smo da u zemlji koja je bila na ivici bankrotstva, zemlji koja nije videla svoju budućnost da se pomerimo sa mrtve tačke”, rekao je on.\n“Hoću da vam se zahvalim, jer ste u prethodnom periodu napravili razliku između nas i njih, napravili ste razliku koju gotovo niko nije mogao da napravi. Vi ste jedina stranka koja nija dobijala glasove na demagogiji, pobeđivali ste tako što ste radili najteže stvari, od kojih su svi bežali”, dodao je on.\n"Verovatno mi je ovo poslednje obraćanje kao predsednika Vlade Srbije i želim da vam se zahvalim za podršku i da kažem da sam ponosan na vas. Želim da kažem da sam činio sve da zemlju izvučem iz krize. Jesam li grešio? - Grešio sam, ali sam se trudio da greške ispravljam", rekao je Vučić i dodao da će prvih pet dana svog odmora iskoristiti za kampanju.\n"Uložili smo mnogo truda i napora i važno da ljudi vide da smo se borili i vredno radili. Ovi izbori su teški, bremeniti i neće biti nimalo lako i jednostavno. Neki su u kampanji dva ili tri meseca i velike novce troše i niko ih ne pita, a da smo mi to radili razapeli bi nas", naglasio je lider SNS.


Policija tvrdi da je Hong Kong na ivici potpunog kolapsa | Hong Kong | Al Jazeera Balkans\nNovi sukobi izbili su dan nakon što je policija pucala na jednog učesnika protesta, dok je jedan čovjek posut benzinom i zapaljenEPA\nHong Kong se priprema za nove sukobe, jer antivladini demonstranti treći dan zaredom planiraju paralizirati dijelove azijskog finansijskog čvora, a dijelovi javnog prevoza, škole i mnoga preduzeća bit će zatvoreni nakon eskalacije nasilja.\nPolicija je ispalila suzavac dok su aktivisti palili vozila, bacali benzinske bombe na policijsku stanicu i voz u podzemnoj željeznici te provalili u tržni centar, prenosi Reuters.\nNovi sukobi izbili su dan nakon što je policija pucala na jednog učesnika protesta, dok je jedan čovjek posut benzinom i zapaljen, što je među najgorim nasilnim incidentima u Hong Kongu u posljednjih više desetljećaa, prenosi Glas Amerike, piše Tanjug.\nViše od 1.000 demonstranata, mnogi s maskama, izašlo je na ulice drugi dan zaredom u finansijskoj četvrti, a blokirani su i putevi oko nekih od najviših solitera u gradu i najskupljih nekretnina.\n'Društvo gurnuto na ivicu kolapsa'\nNakon što su protesti završeni, policija je ispalila suzavac na demonstrante, koji su se odbili razići, a uhapšeno je više od deset osoba, prenosi AP.\nMnoge podzemne i željezničke stanice zatvorene su nakon što su demonstranti blokirali putničke brodove i napali vozove.\nNastava je obustavljena na univerzitetima, a roditeljima je savjetovano da ne puštaju djecu napolje.\nPolicija je saopćila da su maskirani "buntovnici" počinili "luđačka" djela, da su bacali smeće i bicikle na prugu podzemne željeznice i na vozove te da su zaustavili saobraćaj u bivšoj britanskoj koloniji.\nNa jednom videosnimku se vidi kako aktivisti sa nadvožnjaka bacaju teške objekte na automobile.\n"Naše društvo je gurnuto na ivicu potpunog kolapsa", saopćio je na konferenciji za novinare visoki policijski zvaničnik Kong Wing-cheung, aludirajući na dvodnevno nasilje.\nSukobi su izbili i na nekoliko drugih mjesta, kod Gradskog i Kineskog univerziteta, gdje su učesnici protesta bacali "Molotovljeve koktele" i cigle na policiju.\nPolicajci su ispalili suzavac i gumene metke na demonstrante.\nKina demantira optužbe zapadnih zemalja\nStudenti sa šljemovima i gas maskama podigli su barikade oko Gradskog univerziteta, dok su aktivisti postavili cigle i "Molotovljeve koktele" na mostove i druge prilaze.\nGrađani izlaze na proteste od juna, zbog, kako vjeruju, miješanja Pekinga u slobode koje su građanima Hong Konga garantirane u okviru pravila "jedna zemlja, dva sistema", uspostavljenog poslije povratka kineske uprave 1997. godine.\nNezadovoljstvo demonstranata podstakle su i oštre policijske mjere, usmjerene protiv učesnika protesta.\nKina demantira optužbe i tvrdi da zapadne zemlje, među kojima su Velika Britanija i Sjedinjene Američke Države, podstiču nemire.\nWashington je u ponedjeljak osudio "neopravdanu upotrebu smrtonosne sile" u Hong Kongu i pozvao policiju i civile da rade na smirivanju situacije.\nPolicija opet pucala na demonstrante, zapaljen muškarac


Većina bila za sporazum sa naprednjacima – Nadlanu.com\nVećina bila za sporazum sa naprednjacima\nObjavljeno 16. maja 2012. / 13:27:12\nBEOGRAD, 16. maja 2012. (Beta) – Predsednik Koalicije udruženja izbeglica Miodrag Linta negirao je u sredu optužbe da je potpisivanjem sporazuma sa Srpskom naprednom strankom (SNS) manipulisao problemima izbegličke populacije i istakao da je postojala većina prilikom odlučivanja o saradnji sa naprednjacima.\n“Sporazum sa SNS-om je velikom većinom podržalo Predsedništvo Koalicije udruženja izbeglica”, kazao je Linta na konferenciji za novinare, dodajući da statut njegove organizacije ne zabranjuje saradnju sa političkim organizacijama.\nPredstavnici nekoliko izbegličkih udruženja ogradili su se u utorak od sporazuma koji je predsednik Koalicije izbegličkih udruženja Miodrag Linta u januaru potpisao sa predsednikom Srpske napredne stranke Tomislavom Nikolićem, optužujući ga za manipulaciju izbeglicama i strančarenje.\n“Potpisanim sporazumom Kolicija izbegličkih udruženja nije postala kolektivni član SNS-a, niti sam ja član Srpske napredne stranke”, odgovorio je Linta, dodajući da je sporazum sa naprednjacima napravljen po principu partnerstva u rešavanju izbegličkih problema.\nOn je naveo i da je pisma podrške sporazumu sa naprednjacima poslalo 42 od ukupno 49 članica Koalicije udruženja izbeglica.\nU Sloveniji uhapšen osumnjičeni za šverc oružja\nSrpski specijaliteti u Ljubljani


Izbori u Alžiru: Ponovo pobeda vladajućeg FLN-a\nVladajuća stranka u Alžiru Front za nacionalno oslobođenje (FLN) pobedila je na nedavno održanim parlamentarnim izborima, saopštila je večeras nezavisna izborna komisija. FLN je osvojio 107 od ukupno 407 mesta u parlamentu, navela je komisija i… »\nVladajuća stranka u Alžiru pobedila na parlamentarnim izborima\nVladajuća stranka u Alžiru Front za nacionalno oslobodjenje (FLN) pobedila je na nedavno održanim parlamentarnim izborima, saopštila je večeras nezavisna izborna komisija. FLN je osvojio 107 od ukupno 407 mesta u parlamentu, navela je komisija i… »\nObradović: Vanredni izbori da budu održani i u Vojvodini\nNOVI SAD - Lider Srpskog pokreta Dveri Boško Obradović ponovio je danas stav da vanredni izbori treba da budu održani na svim nivoima, uključujući izbore za skupštinu AP Vojvodine. Kako su saopštile Dveri, on je na konferenciji za novinare u Novom… »\nNOVI SAD: Lider Srpskog pokreta Dveri Boško Obradović ponovio je danas stav da vanredni izbori treba da budu održani na svim nivoima, uključujući izbore za skupštinu AP Vojvodine. Kako su saopštile Dveri, on je na konferenciji za novinare u Novom… »\nBoško Obradović „Dveri”: Protivimo se promeni Ustava koju pokreće nedemokratska Skupština – tražimo vanredne izbore…\nSadašnji saziv Narodne skupštine, koji je izabran na lažnim, nedemokratskim i protivustavnim izborima prošle godine, nema legitimitet da pokreće ustavne reforme. Parlament bez opozicije nije mesto u kome može da se diskutuje o tako ozbiljnoj temi. O… »\nRadio sto plus pre 3 dana\nU Alžiru parlamentarni izbori, aktivisti najavili bojkot\nAkademik Zukorlić večeras na RTS-u u debati o izbornim uslovima\nIma li dogovora o izbornim uslovima bez stranih posrednika, kada izbori treba da se održe i šta ne sme da se dešava u izbornom postupku Srbija je ušla u izbornu godinu, do predsedničkih i izbora za skupštinu Beograda ostalo je manje od 12 meseci… »\nIzrael ponovo gađao Gazu posle napada Hamasa\nGlas Amerike pre 48 minutajoš 11 povezanih\nPeskov: Odnosi SAD i Rusije lošiji i od vremena Hladnog rata\nNova pre 49 minutajoš 10 povezanih


Finiš izborne kampanje u Crnoj Gori: Svi uvjereni u pobjedu\nRanko Krivokapić i Milo Đukanovič tokom predizborne kampanje, 2012.\nIzborna kampanja u Crnoj Gori je na samom kraju. U petak u ponoć počinje izborna tišina, a u nedjelju će građani birati između 13 izbornih lista koje su u trci za mjesta u parlamentu.\nOvo su deveti parlmentarni izbori u Crnoj Gori od uvođenja višepartijskog sistema i treći nakon obnove nezavisnosti države. Lideri koalicija i političkih partija poslali su posljednje poruke svojim biračima i javnosti, svoje viđenje Crne Gore nakon izbora i svoj odnos prema političkoj konkurenciji.\nKoalicija Demokratske partije socijalista i Socijaldemokratske partije predvođena Milom Đukanovićem, sigurna je u izbornu pobjedu.\nPoručili su da su bez konkurencije, te da su jedina politička snaga koja može da obezbijedi ekonomsku i svaku drugu stabilnost države i nastavi započete integracije u Evropsku unijju i NATO.\nDio prisutnih pristalica DPS-a tražio je od lidera vladajuće partije Mila Đukanovića povratak na državne funkcije.\nKao i tokom čitavog toka kampanje Đukanović je oštro kritikovao svoje političke protivnike, a posebno Demokratski front predvođen bivšim diplomatom Miodragom Lekićem.\n"Ova kampanja nije donijela mnogo novog. Eventualno nešto novih aranžmana, poznatih lica i partija i konačno političko legitimisanje od ranije aktivnih pseudopolitičkih subjekata, kamufliranih u maskirne uniforme NVO i takozvanih nezavisnih medija. Anti-crnogorski udarnici, osnaženi ambasadorom Velike Srbije, pod okriljem Demokratskog fronta ostali su dosledni svojoj političkoj filosofiji – politika kao prevara. Prevara izgled aostaje trajno obilježje njihovog političkog i životnog puta. Šibicari su, pokazuje se ipak gospoda za njih", naveo je Đukanović.\nLideri Demokratskog fronta su poručili na završnom skupu u Nikšiću da su sigurni u pobjedu ove koalicije i smjenu aktuelne vlasti nakon nedjeljnih izbora.\nNosilac liste Miodrag Lekić je, kritikujući program vladajuće koalicije, ocijenio da se sa jedne strane afirmiše tržište i neoliberalna ekonomija, a glavni ekonomski ugovori države se sklapaju u kafiću.\n"Mi nijesmo velikosrpska tvorevina, ali mi nijesmo ni antisrpska tvorevina. Antisrpska politika je necrnogorska politika i to je uvijek bilo u istoriji. Prezentujući ovaj program pogledao sam i program vladajuće koalicije. On liči na jednu čorbu koja je podgrijana. Crna Gora polaže ispit svoje zrelosti u nedjelju. Ona ima nova iskušenja, srećom nema iskušenja rata ali ima iskušenja da se bori da izabere između istine i laži, između progresa i lopovluka", rekao je Lekić.\nNeophodna promjena vlasti\nZavršni promotivni skup Socijalističke narodne partije održan je u Podgorici prije dva dana. Na tom skupu je najavljena promjena državnih simbola i oštra borba protiv organizovanog kriminala i korupcije.\nPredsjednik partije Srđan Milić je siguran u pobjedu svoje partije:\n"Kriminalci su obične kukavice, a još veće kukavice su oni koji ih drže na vlasti svih ovih godina. Zato i sa političkim vrhom Crne Gore koji je omogućio da kriminalci u ovoj državi budu dominantni, raskrstićemo 14. oktobra. Nas čeka mnogo posla nakon ovih izbora. Prvo treba da se formira vlada stručnih i čestitih ljudi, najboljih u Crnoj Gori. Drugo, da policija i sudovi odmah počnu da rade svoj posao pa da najveći kriminalci i naredbodavci odu smjesta onamo gdje pripadaju, u zatvor", kaže Milić.\nSa ikonografijom, u narandžastoj partijskoj boji, uz brojne crnogorske zastave, sa završne predizborne promocije najmlađa partija Pozitivna Crna Gora odaslala je još jednu poruku - kako je Crnoj Gori neophodna promjena vlasti koja upravlja 23 godine.\nPozitivna Crna Gora je za ciljnu grupu u kampanji pretežno imala suverenističko biračko tijelo, odnosno razočarane glasače vladajuće koalicije. Ova okolnost bi mogla Pozitivnu Crnu Goru da stavi u poziciju tasa na vagi odnosno nekog ko bi mogao da odluči ko će nakon 14. oktobra formirati novu vlast. Pajović je pozvao Mila Đukanovića da nakon dvije decenije napusti vlast:\n"Ne može kriza samo da pogađa veliki broj ljudi a mali broj da se uvijek ponaša kao da ništa nije bil . Ako je već kriza dragi prijatelji, dajte da kriza pogodi sve nas. Ne možemo živjeti pod floskulom da mali broj ljudi ima sve a ogromna većina građana ništa. To vrijeme je prošlo i to vrijeme će definitivno proći nakon 14. oktobra", poručio je Pajović.\nOsim ovih stranaka na izborima učestvuju dvije srpske koalicije, četiri albanske stranke, Bošnjačka stranka i Hrvatska građanska inicijativa.\nRegularnost izbora prate posmatrači OEBS-a, a izborni dan će pratiti nevladina organizacija Centar za monitoring. Pravo glasa ima 514.000 građana, a u parlamentu 81 mjesto.


Jun je rekao da su diplomate Severne Koreje uslovno potpisale plan u Berlinu da 16. avgusta, kada se obeležava 70 godina od oslobođenja Koreje od Japana, nemački dirigent predvodi 70 članova orkestra Južne Koreje kroz Betovenovu „Devetu simfoniju“ i korejsku narodnu melodiju „Arirang“, dok ih preko granice prati hor od 70 članova iz Severne Koreje.\nNemački maestro Kristof Popen, koji je pristao da učestvuje na ovom nastupu u avgustu, rekao je da je muzika „jedini jezik koji može da se razume preko barijera“.\nPrema rečima violiniste Von Hjing Juna, ovaj nastup može dramatično da ilustruje kontinuiranu tragediju Korejskog poluostrva, koje je posle oslobođenja od Japana, podeljeno na „proamerički jug“ i „prosovjetski sever“ i tehnički ostalo u ratu iako je 1953. godine potpisano primirje, a 1991. prestao da postoji i Sovjetski Savez.\n„Nećemo moći da razgovaramo jedni sa drugima ili da jedni druge zagrlimo. Samo ćemo stajati jedni prema drugima i komunicirati kroz muziku. Želimo da uradimo nešto značajno, na značajnom mestu, značajnog dana“, rekao je Jun.


Mapa Kosova (Foto ilustracija)\nAnketa je pokazala da većina ispitanika smatra da je očuvanje teritorijalnog integriteta Kosova glavni prioritet u dijalogu u Briselu.\nOko 46% ispitanika je reklo da teritorijalni integritet Kosova ne treba žrtvovati u postizanju konačnog sporazuma sa Srbijom.\nSamo 20,6 odsto ispitanika izjavilo je da se slaže da je vredno razmotriti odustajanje od jednog dela teritorije ako to znači priznanje od Srbije i članstvo u Ujedinjenim nacijama.\nNjih 49,6% smatra da bi se potencijalna zamena teritorija pretvorila u odlazak manjinskih zajednica i time bi se oštetio multietnički karakter Kosova. 74% ispitanika je reklo da SAD i Evropska unija moraju ostati odlučni u očuvanju teritorijalnog integriteta i suvereniteta Kosova.\nČak 79 procenata je reklo da bi SAD i EU trebalo da igraju veću ulogu u postizanju rešenja između Kosova i Srbije, a 37 procenata je reklo da bi SAD i EU trebalo da dozvole Kosovu i Srbiji da postignu sporazum.\nAnketa je takođe pokazala da je dijalog u Briselu zasenjen nezaposlenošću, korupcijom i problemom liberalizacije viza.\nLiberalizacija viznog režima i zdravstvena zaštita ističu se kao glavna pitanja a anketa je takođe pokazala da postoji smanjenje javnog poverenja u rad kosovskih institucija.\n03.06.2020 Direktorima škola zabranjeno da daju izjave za medije? (536)


Vesti online / Vesti / Ex YU / Dodik: Pravdu Haškog tribunala najbolje su osetili Srbi\nPredsednik Republike Srpske Milorad Dodik rekao je da Haški tribunal za vreme svog postojanja nije obezbedio pravdu i istinu, nego je postao najveći generator nepomirenja među narodima bivše Jugoslavije, s čim će u budućnosti morati da se "nose" svi koji žive na ovim prostorima.\nMilorad Dodik na strani Srbije\nPrema njegovim rečima, pravdu Haškog tribunala najbolje su osetili Srbi, što je lako dokazati prostim uvidom u presude i kazne koje su se Srbima izricale, dok istovremeno srpski narod ostaje bez odgovora na pitanje ko je pobio oko 30.000 Srba u građanskom ratu u BiH, od čega veliki broj civila.\n- Haški tribunal je politički sud koji je koncentrisan isključivo da 'pokrije' već ranije donesene političke naloge o karakteru proteklog rata i raspadu bivše Jugoslavije - rekao je Dodik Srni.\n* Dodik: Država Republika Srpska ima pravo da odlučuje\n* "Srpska je preživela i gori period nego što je rat"\n- I ono malo napora u funkciji pomirenja koji su uloženi u konkretnim lokalnim zajednicama i na prostoru cele BiH, Haški tribunal je svojim odlukama u kontinuitetu srušio - napomenuo je Dodik.\n- Direktan prenos samoubistva hrvatskog generala Slobodana Praljka juče u sudnici Haškog suda najbolje opisuje karakter, ozbiljnost i namere tog suda. Možda je to i najstrašnija ilustracija funkcionisanja te pravosudne institucije koja je posijala novo seme razdora u BiH i sve nas zajedno dodatno udaljila od pomirenja, koje su i sami proklamovali osnivajući Haški tribunal - rekao je Dodik.\n- Mislim da su se oni u političkim kalkulacijama od raspada nekadašnje Jugoslavije do danas prekombinovali. Prvo su jasno podržali referendum o samostalnosti BiH, onda su nakon par godina ratovali protiv muslimana, a epilog tog ratovanja vidite u jučerašnjim presudama - rekao je Dodik.\nOn je upozorio i da nije korektno što Hrvati ovu presudu koriste kako bi ukazivali na ono što je "samo deo njihove istine" i odbacio bilo kakve insinuacije od bilo koga ko presudu "šestorci" iz "Herceg-Bosne" pokušava da "prevede na priču o odgovornosti Srba".\nPrema njegovim rečima, u tom slučaju je suđeno "šestorci" za sukobe sa muslimanima, nema tu nigde Srba i apsolutno je nekorektno da bilo ko sa tim povezuje Srbe, Republiku Srpsku ili Srbiju.\n- To je bilo nastojanje da se pripiše kvalifikacija koja bi kasnije bila osnova za demontažu, ali danas je jasno da nema bilo kakvog udruženog zločinačkog poduhvata koji je formirao Srpsku - rekao je Dodik i napomenuo da je Republika Srpska ostala na međunarodnoj sceni kao potpisnik Dejtonskog sporazuma, čime je obezbedila sebi i unutrašnju i međunarodnu legitimaciju.


Ahmadinedžad u Južnoj Americi\nIranski predsednik Mahmud Ahmadinedžad u petodnevnoj poseti Južnoj Americi\nIranski predsednik Mahmud Ahmadonedžad je danas krenuo na petodnevnu turneju po Južnoj Americi, koju američki funkcioneri smatraju znakom očajanja zemlje koja je pod strogim sankcijama zbog svog spornog nuklearnog programa. Ahmadinedžad će najpre posetiti Venecuelu, a potom Nikaragvu, Kubu i Ekvador.\nIranski državni mediji navode predsednikove izjave u kojima on hvali „revolucionarni duh“ lidera tih zemalja. Iranski predsednik se proteklih godina pohvalno izražavao o levičarskim, populističkim i antiamerički orjentisanim latinoameričkim liderima, naročito venecuelanskom predsedniku Ugu Čavezu, što prilično zabrinjava Vašington.\nAmerički funkcioneri su u petak zatražili od južnoameričkih država da ne jačaju veze sa Iranom. Portparolka Državnog sekretarijata Viktorija Nuland je optužila Iransku vladu da „očajnički pokušava da pronađe prijatelje“ i – kako je dodala – „tumara naokolo“ u traganju za novim saveznicima.


Vučić: "Do kraja godine prosečna plata 500 evra"\nPredsednik Srbije Aleksandar Vučić izjavio je danas da je prošečna plata u maju u Srbiji bila 470 evra, a da će do kraja godine biti 500 ili 510 evra.\tOn je rekao da to nije velika prosečna zarada, ali da je mnogo veća od 329 evra, kolika je bila pre samo nekoliko godina.\n"I ova prosečna plata biće mnogo viša pre kraja godine. Očekujem da bude 500 evra, možda i 510 evra, sa povećanjem minimalne zarade i zarade u javnom sektoru, posebno za medicinski sektor, ali i prosvetu", rekao je Vučić.\nOn kaže da će to povećanje, kao i svako do sada, biti zasnovano na čvrstim temeljima, da neće biti uvećavan javni dug u odnosu na BDP. Predsednik je rekao i da Srbija ide u novi investicioni ciklus do deset milijardi evra, koji će doneti još veći rast i plate.\n"To smo uradili zahvaljujući teškim reformama iz 2014. godine i disciplinovanom ponašanju", naveo je Vučić.\nOn kaže da kada putuje po Srbiji vidi siromašan narod, ali da taj narod se sve više zapošljava, posebno u pet okruga na jugu Srbije, ali i u drugim delovima zemlje.


TotalCar.rs » MINI porodica predstavila svoje omiljene modele u MINI Salonu u Beogradu\nbeograd, Mini, novo, Srbija\nU nesvakidašnjoj atmosferi MINI salona otvorena je „sezona bez krova“ uz nove modele MINI Cabrio, MINI Clubman i MINI John Cooper Works.\nOsim ovih modela, prijateljima, partnerima i ljubiteljima MINI, predstavljena je i nova MINI ideja brige o zdravom životu kroz MINI Gym, a prisutni su takođe imali priliku da na trenutak pobegnu iz grada i nađu se na plaži u MINI Cabrio modelu.\nMINI Srbija ove godine podržava tradicionalni Mikser festival, u okviru kojeg je za vizuelne umetnike, dizajnere, „ulične umetnike“ i ostale kreativce raspisan konkurs za vizuelni identitet zvaničnog vozila Mikser festivala – MINI Mikser, a u cilju promocije i podsticanja umetničkog stvaralaštva i afirmacije umetnika u Srbiji. Takođe, mikseromobil će biti i zvanično vozilo festivala.\nNovi MINI Cabrio poseduje određenu dozu elegancije, unapređen sportski izgled i predstavlja zreliji proizvod nove MINI generacije, a dostupan je sa pet različitih vrsta motora. Ovaj MINI kabriolet ima širok spektar ekskluzivne dodatne opreme koja omogućava uživanje u velikom stilu, a karakteristična je za britanski premijum brend. U potpunosti automatizovan krov, na savremeni električni pogon, takođe je dostupan i kao MINI Yours krov sa jedinstveno integrisanim Union Jack dezenom.\nNovi MINI John Cooper Works spreman je za ekstremno sportsku vožnju, a kombinuje i izvanredan sportski osećaj sa premijum karakteristikama poslednje MINI generacije.\nNovi MINI Clubman predstavlja nesvakidašnju kombinaciju funkcionalnosti, svakodnevne praktičnosti i pogodnosti za duže vožnje koja nudi fantastičnu harizmu i individualnost u MINI stilu. Najveći nivo udobnosti u vožnji i osećaja sportske vožnje rezultat je izuzetno kvalitetne tehnologije suspenzije koja je jedinstvena u okviru konkurentne oblasti.\nPočela proizvodnja Mercedesa CLA\nTesla je stigao do novog uspeha, a Model 3 je nedodirljiv\nMazda MX-5 Roadster Coupe stiže u Njujork\nDecenija bezbednosti na drumovima\nFoto: Skoda VisionD koncept


Održana Priča 2018 - Iz mog kraja\nOdržana Priča 2018\nČačak i dalje grad rok muzike\nIako je kiša pokušala da organizatorima PriČe pomrsi konce, u Čačku je održan festival rock muzike i dobre zabave, na kome su nastupili mladi bendovi i legende ex YU rok scene. Festival je još jednom podsetio na istoriju Čačka, grada rok muzike.\nNa festivalu PriČa 2018 održani su različiti program za sve uzraste, a najzanimljiviji su bili koncerti kada su se na bini smenjivale legendarne grupe Kerber, Partibrejkersi, Riblja Čorba, Bajaga i Instruktori.\n- Cilj nam je da kroz zabavne sadržaje podstaknemo decu da čitaju knjige, zavole pozorište i slušaju kvalitetnu muziku, a u širem smislu to je i podsticaj turizma, jer nam je namera da već sledeće godine dovedemo više stranih bendova, a samim tim se nadamo i većem broju posetilaca iz regiona – istakli su organizatori festivala.\nRok festival priča, podsetićemo, nastao je 2012. godine u jednoj ulici u centru Čačka, gde je organizovan rok događaj na kojem je učestvovalo 8 rok bendova, pred oko 2500 gledalaca. Tada je gost na festivalu bio Radomir Mihailović Točak, koji je izašao na binu i pozdravio publiku i na opštu radost svih prisutnih, odsvirao Bisku 2 sa Krvnom grupom. Tim gestom dao je krila organizatorima, pa otuda i logo festivala - orao raširenih krila, naglašavaju iz PriČe, zadovoljni što njihova ideja da se pokrenu mladi, talentovani ljudi, da im se približi rok kultura i sve ono što ona sa sobom nosi, uz zabavu i podsticaj turizma ima odjeka, a PriČa nastavlja svoju misiju.


Ne možete kao kancelarka Merkel doći u Beograd i reći - birajte između Kosova i Evropske unije, a onda kada vlasti u Srbiji donesu hrabre odluke oko Kosova, da to ignorišete i odlažete dodeljivanje datuma za početak pregovora, kaže za Radio Slobodna Evropa Žak Rupnik (Jacques Rupnik), politikolog sa Instituta za političke studije u Parizu (L'Institut d'études politiques de Paris).\nOn smatra da će na kraju pregovora sa EU Srbija morati da prizna Kosovo, jer ne može postati njen deo, a da istovremno odbija da prizna zemlju koja se smatra ozbiljnim kandidatom za člana ovog bloka.\nRSE: Kada su u aprilu Beograd i Priština postigli dogovor u Briselu, izgledalo je da će u junu Srbija gotovo sigurno dobiti datum za početak pregovora o članstvu u Evropskoj uniji. Međutim, sa približavanjem sastanka evropskih lidera na kome će biti doneta odluka, to nije više tako izvesno, jer proširenje EU nije popularna tema u predizbornoj kampanji u Nemačkoj. Umesto datuma, pominje se „zeleno svetlo“ i slični scenariji, što bi značilo odlaganje pregovora. Zvaničnici u Beogradu ljutitito i razočarano reaguju na te varijante. Da li će Srbija dobititi makar nešto na samitu lidera EU 28. juna?\nRupnik: Prilično sam uveren da će Srbija dobiti datum, jer će rizik neodobravanja početka pregovora daleko nadmašiti cenu koju bi nemački političari morali da plate na izborima zbog podrške Srbiji. Jasno mi je da proširenje EU nije popularna tema za jesenje parlamentarne izbore u Nemačkoj. To su mi potvrdili pojedni članovi Bundestaga sa kojiima sam razgovarao u aprilu u Berlinu. Zato oni jednostavno žele da odlože odluku o dodeljivanju datuma Srbiji. Međutim, to nije dobra ideja, jer je stvoren povoljan ambijent sporazumom Beograda i Prištine u Briselu nakon mukotrpnog pregovaračkog procesa pod pokroviteljstvom Evropske unije i to se smatra njenim velikim uspehom. Ukoliko sada ne bi dodelila datum Srbiji za početak pregovora, time bi pokazala da nema kapacitet da ispuni obećanja. Ne možete kao kancelarka Merkel doći u Beograd i reći: birajte između Kosova i Evropske unije, a onda kada vlasti u Srbiji donesu hrabre odluke oko Kosova, da to ignorišete i odlažete dodeljivanje datuma. Ogromna većina evropskih političara se zalaže za otvaranje pregovora sa Srbijom. Razgovarao sam sa nekolicionom funkcionera iz odeljenja Evropske komisije za proširenje i oni ne mogu da zamisle da Srbija neće dobiti datum.\nRSE: Kako će izgledati taj scenario. Krajem juna biće određen tačan datum za pregovora sa Srbijom, koji bu uskoro počeli ili krajem godine?\nRupnik: Da, odredi se da, na primer, pregovori počnu krajem godine. Ali to nije najbitnije. Najvažnije da od tog datuma Srbija ulazi u veoma specifičnu proceduru pregovora o 35 poglavlja i od nje će najviše zavisiti kada će biti završeni. Umesto spekulisanja da li je ulazak u EU dobra ili loša stvar, zemlja kandidatkinja se usmerava na svoje administrativne kapacitete za pregovore i reforme. Od maglovitog cilja, koji se ne retko zloupotrebljava u domaćoj politici, ulazak u evropski klub postaje veoma konkretan proces.\nPotrebna istinska privrženost sporazumu\nRSE: Da li to znači da ako se sada odredi tačan datum da pregovori počnu, recimo, krajem godine, da će to biti bezuslovno, ili će se ponovo procenjivati i zavisiće od primene Briselskog sporazuma.\nRupnik: Glavna primedba, pre svega nemačkih političara, jeste da je prekratko vreme za ocenu primene sporazuma Beograda i Prištine. Stoga je moguće da uz tačan datum za početak pregovora bude dodata i klauzula o obavezi nastavka implementacije pomenutog dokumenta na terenu, uključujući i pravo EU da to proceni. To je jedna od opcija kako bi se izašlo u susret onim političarima u Uniji koji nisu za to da se sada odredi datum pregovora sa Srbijom.\nRSE: To znači da je teoretski moguće da čak i ako se dodeli datum, da bude odložen ili povučen, ako se pogorša situacija na terenu.\nRupnik: Ukoliko bude drastičnog zastoja na terenu – ne govorim o manjim problemima kojih će biti na pretek u primeni sporazuma – onda je moguće da pojedini evropski političari dovedu u pitanje već dodeljeni datum za početak pregovora sa Srbijom.\nRSE: Ukoliko zamislimo drugi scenario da ne bude dodeljen tačan datum, u kojoj meri bi se to negativno odrazilo na unutrašnju političku scenu u Srbiji kao i na primenu sporazuma sa Prištinom, imajući u vidu protivljenje nacionalista.\nRupnik: To se može desiti i oni evropski političari, koji se protive određivanju datuma u ovom trentuku, trebalo da imaju to na umu. Naravno, srpski političari ne bi trebalo da to koriste za ucenjivanje u smislu – ili ćemo dobiti datum za početak pregovora ili nema ništa od primene sporazuma sa Prištinom. Oni moraju da pokažu istinsku, dugoročnu privrženost ovom dogovoru.\nRSE: Pomenuli ste eventualne probleme u primeni sporazuma. To je vidljivo već sada u razgovorima delegacija Beograda i Prištine o tehničkim pitanjima, kao što međunarodni pozivni broj za Kosovo, licenca za mobilnog operatera Srbije na Kosovu. Istovremeno, Srbija i Kosovo su u ponedeljak razmenili oficire za vezu što je korak napred. Od samog parafiranja sporazuma, dve strane ga različito tumače. U Prištini ističu da je Srbija time faktički priznala Kosovo kao državu. Istovremeno, u Beogradu tvrde da su Srbi, pre svega na severu Kosova, stekli pravo da odlučuju o svom svakodnevnom životu i da kosovske snage bezbednosti neće nikada kročiti na tu teritoriju. Da li će ova različita tumačenja otežati primenu sporazuma i za nekoliko godina voditi u novi ćorsokak.\nRupnik: Teško je predvideti šta će se dešavati za 2-3 godine. Moguće je da će sami Srbi na severu Kosova početi da uviđaju prednosti sporazuma a ne kao korak nazad u odnosu na sadašnju situaciju kada imaju zaštitu međunarodne zajednice i, istovremeno, naslonjeni su na Srbiju. To bi bio pozitivan scenario ako Srbi sa severa Kosova shvate da je primena dogovora u njihovom dugoročnom interesu. To će uticati na promenu atmosfere, kao i njihovih političkih predstavnika. Istovremeno, i Albanci će biti opušteniji, jer bi to za njih značilo da Srbi na severu Kosova prihvataju da su deo Kosova.\nZaboraviti na prekrajanje granica\nRSE: Protivnici sporazuma u Srbiji smatraju da nema garancija da će sporazum u budućnosti biti poštovan, tako da će, na primer, kosovske snage bezbednosti, jednoga dana ući i na sever Kosova, kao i da ovo nije kraj rasparčavanja Srbije, odnosno da kada bude rešeno pitanje Kosova, biće otvorena pitanja Preševske doline, Sandžaka i Vojvodine.\nRupnik: Znam da postoji strah, pre svega među nacionalistima, da se sa Kosovom ne završava ne samo dezintegracija Jugoslavije, već i same Srbije. Međutim, kosovsko pitanje je posebno i ne bih ga povezivao sa ovima koja ste pomenuli. Čak su i sadašnje vlasti u Beogradu priznale da je Srbija dugo poricala realnost na Kosovu i samu sebe zavaravala, umesto da se sa njom suoči. U Vojvodini je potpuno drugačija situacija. Reč je o sukobu koji je u poslednje vreme eskalirao zbog zahteva opozicije na republičkom nivou – mislim na Demokratsku stranku koja je na vlasti u pokrajini - za većom decentralizacijom. Tu ne dominira etničko pitanje. Mađari, kao najbrojnija manjinska zajednica, veoma su obazrivi u pomenutoj raspravi. Dakle, to je u funkciji domaće politike, jer Demokratska partija, koja još ne može da se oporavi od prošlogodišnjeg izbornog poraza, pokušava da tamo gde je na vlasti, pre svega u Vojvodini i Beogradu, pokrene pitanja kojima će ojačati poljuljanu podršku.\nKada je reč o Preševskoj dolini, odavno se raspravlja da li treba prekrajiti granice, razmeniti teritorije – mislim na ovo područje sa severom Kosova. To se koristi i u taktičkom smislu tako što jedna strana na taj način vrši pritisak na drugu i obrnuto. Međutim, razgovor o tome je u ovom trenutku potpuno kontraproduktivan i neprihvatljiv za Evropsku uniju. Za obe strane je najbolje da se usredsrede na primenu sporazuma iz Brisela, da se osigura datum za početak pregovora Srbije i EU o članstvu, kao i da Kosovo nastavi evropski put. Stoga treba zaboraviti na scenarije za prekrajanje granica. Uloženo je toliko truda da se to izbegne. Da je to bio cilj, najlakše se moglo uraditi tokom NATO intervencije 1999.\nRSE: Rekli ste da je aktuelna vlast povukla veoma hrabre poteze, prihvatajući nakon dugog vremena realnost na Kosovu. Međutim, upravo su ti isti političari dok su bili na vlasti tokom 1990-ih itekako poricali stvarnost, vukući poteze koji su pogoršavali stanje na terenu. Da li je promena njihovog stava posledica istinske transformacije, ili taktičke procene da je to jedini način da se izađe iz postojećeg ćorsokaka?\nRupnik: Svakako je iznenađujuće da hrabar potez u pregovorima sa Kosovom nisu povukli oni srpski političari koji se doživljavaju kao umereni, liberalni i proevropski orijentisani – mislim na prethodnu vladu i predsednika – već nacionalisti. To je istorijska ironija koju smo videli mnogo puta. Kada nacionalisti dođu na vlast, uvide da nikuda ne vodi zapaljiva retorika, tako da ako žele da obezbede bolju budućnost zemlji, onda moraju da promene kurs. Oni to mogu da lako urade, jer ih niko neće optužiti da nisu u dovoljnoj meri patriote. To je klasičan paradoks.\nRSE: Da li će od Srbije nakon zaključenja pregovora, a pre formalnog ulaska u EU, biti traženo da prizna Kosovo, imajući u vidu negativno iskustvo u Briselu sa prijemom podeljenog Kipra.\nRupnik: Ako započnete proces, odnosno pregovore o članstvu u EU, koji bi trebalo da približi i Srbiju i Kosovo Evropi, onda bi njihovo uzajamno priznanje bilo najverovatniji scenario. Ne vidim kako Srbija može da uđe u EU, a da istovremno odbija da prizna zemlju koja se smatra ozbiljnim kandidatom za člana ovog bloka.\nAko recimo za 10 godina obe strane ojačaju međusobno poverenje, jer će ljudi lakše prelaziti granice, onda će stvari možda izgledati drugačije. Znam da iz ove perspektive to ne izgleda lako. Zato se ne treba sada fokusirati previše na zaključenje pregovora o članstvu, već na sam proces, odnosno put koji vodi ka tome. Ako taj proces vodi i Srbiju i Kosovo ka EU, onda će oni drugačiji gledati u tom trenutku jedni na druge.


Istorija kalendara | Srednje škole\nŠta mislite – koliko različitih imena ljudi možete zapamtiti? 19/02\nNa današnji dan rođen Edgar Alan Po 19/01\nOvo je najlepša biblioteka na svetu 15/08\nOsim što ima najmanje dana, februar je poseban u kalendaru jer – nije ni postojao dok ga Numa Pompilije, drugi od sedam rimskih kraljeva nija dodao u kalendarsku godinu. Trajanje februara se često menjalo, a konačno je određeno koliko će biti dana u februaru 44. godine pre nove ere.\nKalendar je, u najstarije doba drevnog Rima, imao samo deset meseci, a od toga je šest trajalo po 30 dana, a četiri 31 dan.\nPočetak godine je bio u martu mesecu, dok se godina, kao i sada, završavala decembrom mesecom. Nakon decembra dani se nisu brojali sve dok ne dođe proleće, odnosno lepši dani – odnosno početak marta.\nTek je drugi rimski kralj – Numa Pompilije, došao na ideju da bi trebalo popuniti vreme izmešu kraja i početka godine. Tek tada su dodata još dva meseca – januar i februar, a kalendarska godina je trajala 354 dana.\nKako bi za dva meseca koja je dodao imao dovoljan broj dana, Numa je od svakog meseca koji je trajap 30 dana oduzeo jedan dan, pa je za januar i februar ostalo 56 dana da se podeli, ali bi u tom slučaju oba meseca trajala pd 28 dana.\nS obzirom na to da su Rimljani bili jako sujeverni pa si izbegavali parne brojeve, januaru je dodat još jedan da, a drugi mesec je ostao na 28 dana. Smatralo se ipak da je u redu da februar ima 28 dana, jer je to vio mesec koji je posvećen svetkovini pročišćavanja namenjenog kultu mrtvih.\nKalendar sa ovako podeljenim danima u mesecima sadržavao je 355 dana. Februar je imao 28 dana, mart, jul i oktobar po 31, a januar, april, jun, avgust, septembar, novembar i decembar po 29 dana.\nGodina od 355 dana je bila kraća od prave, tropske godine za 10 dana i nekoliko sati, pa su Rimljani shvatili da bi tu godinu trebalo povremeno proširivati.\nSvake druge godine, između 23. i 24. februara Rimljani su dodavali još jedan mesec koji se zvao mercedonius. Ovaj mesec je jedne godine trajao 27, a druge 28 dana. Nakon ovoga, kalendar je doživeo još jednu reformu.\nTo se dogodilo 45. godine pre nove ere, kada je kalendar počeo da se pravi prema kretanju Sunca – solarni kalendar.\nSolarni kalendar sadržao je manje dana od prave godine, pa je tako odlučeno da se svake četvrte godine doda po jedan dan – februaru. Tada je prestupna godina značila da feburar ima 30 dana jer je obično imao 29. Pošto je ovu reformu kalendara inicirao Julije Cezar, ovaj kalendar je nazvan Julijanski kalendar.\nIzgled kalendara pre julijanske reforme\nNakon što je kalendar dobio naziv Julijanski, Senat je odlučio da mesec Quintilis dobije naziv Julius (jul) u čast Julija Cezara, a da Sextilis dobije ime Augustus (avgust) po Oktavijanu Avgustu. Ali problem je nastao zbog toga što je avgust imao 30 a jul 31 dan, pa da bi se izjednačili, jedan dan je uzet od februara i dodat avgustu.\nKako bi se izbeglo da tri meseca za redom imaju po 31 dan – jul, avgust i septembar, odlučeno je da će setpembar i novembar trajati po 30 dana, a oktobar i decembar po 31 dan. Na taj način uspostavljena je simetrija – dva letnja meseca (jul i avgust) i dva zimska (decembar i januar) traju po 31 dan i dolaze jedan za drugim.\n1. januar je za početak godine uzet tek početkom 17. veka, a Italija i Engleska su prihvatile ovaj datum kao početak godine tek posle 1750. godine.\nNa današnji dan rođen je Pablo Pikaso\nNa današnji dan preminuo Laza Kostić\nNa današnji dan preminuo Alber Kami\nObjave koje ne bi trebalo da kačite na društvene mreže\nNa današnji dan rođen Njegoš\nTAGS: danidužina februaraJulijanski kalendarkalendarmenjanje kalendarameseci u godinipočetak godineSolarni kalendar


Novim zakonima u visokom obrazovanju, koji će se uskoro naći pred parlametntarcima Srpske, biće pooštrena kaznena politika za visoko školske ustanove koje se bave nečasnim i nezakonitim radnjama, poput izdavanja lažnih diploma, kaže Srđan Rajčević, ministar za naučno-tehnološki razvoj, visoko obrazovanje i informaciono društvo Republike Srpske.\nZatvaranje fakulteta koji izdaju lažne diplome i poništavanje diploma, najavio je Milorad Dodik, srpski član Predsjedništva BiH, zbog upitnosti validnosti diplome Osmana Mehmedagića, direktora Obavještajno-bezbjednosne agencije BiH.\nNove mjere naći će se u dva zakona - Zakonu o visokom obrazovanju i Zakonu o obezbjeđenju kvaliteta u visokom obrazovanju.\n"Tamo ćemo definisati i da će ministarstvo resorno imati mogućnost da u drugostepenom postupku reaguje putem administrativne mjere zabrane obavljanja djelatnosti takvim visokoškolskim ustanovama, gdje se to nedvosmisleno utvrdi u takvom postupku," kaže Rajčević.\nTakve namjere podržava i Radovan Klincov, rektor Univerziteta za poslovne studije Banjaluka, ali je apelovao da se mediji uzdrže od prejudiciranja i prenošenja neosnovanih izjava o navodnim lažnim i falsifikovanim diplomama ovog i drugih univerziteta, podsjetivši da društvo može da bude ponosno na ovu privatnu visokoškolsku ustanovu koja je među prvim akreditovanim u BiH.\nKlincov je rekao da će se ova ustanova žaliti na rješenje Inspektorata Republike Srpske kojim joj je naloženo da zbog nepravilnosti poništi diplomu izdatu direktoru Obaveštajno-bezbjednosne agencije BiH Osmanu Mehmedagiću i proglasi je ništavnom u Službenom glasniku Srpske. Juče su primili rješenje Inspektorata u kojem je određeno da ovaj univerzitet u roku od osam dana od prijema može pokrenuti drugostepeni postupak i izjaviti žalbu pred Ministarstvom za naučnotehnološki razvoj, visoko obrazovanje i informaciono društvo Srpske.\n"Ukoliko resorno ministarstvo potvrdi rješenje Inspektorata i odbaci žalbu našeg univerziteta imamo mogućnosti da pokrenemo upravni spor pred nadležnim okružnim sudom, pa i da kasnije, ukoliko slučaj ne bude riješen u našu korist, vodimo postupke pred višim sudskim instancama, koristeći sve pravne lijekove," rekao je Klincov.\nU Inspektoratu kažu da republička prosvjetna inspekcija u redovnim kontrolama vaspitno-obrazovnih ustanova u Republici Srpskoj, kontroliše da li se nastavni proces organizuje i realizuje u skladu sa zakonom, a od čega zavisi i zakonitost sticanja diploma. Za prvih šest mjeseci inspektori su napravili uvid u zakonitost sticanja diploma za 10 lica. MUP-u RS dostavljeni su podaci za četvoro, zbog osnova sumnje da su počinili krivično djelo falsifikovanje isprave. Prošle godine inspektori su provjerili diplome 17 lica, a prije dvije godine čak 94 diplome, kada su MUP-u dostavljeni podaci za 25 lica zbog sumnje da su falsifikovali isprave.\n"Kada je riječ, konkretno, o kontroli školskih isprava za pojedinačna lica one se rade na način da nam da li poslodavci ili drugi organi i institucije, dostave svoj zahtjev za kontrolu uz, naravno, prilog kopije diplome, te se na taj način uvidom u evidnecije i poslvone knjige same vaspitno-obrazovne ustanove kontroliše da li je to konkretno lice obrazovanje završilo u skladu sa zakonom," rekla je Duška Makivić, portparol Inspektorata RS.\nMinistar Rajčević poručuje da će kvalitet u visokom obrazovanju i podizanje ljestvice na viši nivo, biti prioritet i u državnim i privatnim visokoškolskim ustanovama bez razlike. To bi najviše trebalo da znači studentima i onima koji će tek sjesti u akademske klupe. Drugi upisni rok na oba javna univerziteta u Srpskoj počinje u ponedjeljak, a na banjalučkom Univerzitetu na raspolaganju su još 883 indeksa, dok na Univerzitetu u Istočnom Sarajevu planiraju upis još 300 brucoša.\nNajviše mjesta na banjalučkom Univerzitetu, čak 93, ostalo je na Filološkom fakultetu, na Medicinskom 78. U Istočnom Sarajevu slobodnih mjesta ima na društvenim i humanističkim naukama.\nSrđan Rajčević bolja kontrola lažne diplome